
D« equitibus Komanis quum dissertationem scri- 
bere animum induxissem, perdifficile argumentum 
mihi sumpsisse probe me sciebam. Nam vix ullum 
ex antiquitatibus Romanis locum invenies, qui quod 
ad antiquissima tempora attinet, in quibus investi- 
gandis certis testimoniis destituti sumus, majoribus 
tenebris obscuratus sit, quod ad posteriora, quorum 
certior ad nos pervenit memoria, uberiorem dispu- 
tandi materiem praebeat. Quod quum ita esse ne- 
quaquam ignorarem, tamen vel imparibus viribus 
opus aggrediendi animum fecit, partim quod, quan- 
topere hujus rei accurata perpensio et explicatio ad 
cognoscendam rei publicae Romanae formam atque 
historiam prodesse posset, intelligebam, partim quod 
a multis et doctissimis viris, quorum cura in hac 
materia versata est, non solum viam patefactam sed 
etiam haud exiguos doctrinae diligentiaeque fructus 
relatos magnaque nostris studiis adjumenta parata 
esse videbam. Quin ejusmodi sunt, quae quum ab 
iis, qui totam antiquitatum Romanarum disciplinam 
aut majorem aliquam ejus partem complexi sunt, 

tum ab iis, quorum in hoc ipso loco de equitibus 
Romanis tractando cura se tenuit, investigata, dis- 
putata, demonstrata sunt, ut id maxime verendum 
mihi videatur, ne, si iis assensero, absolutam rem 
frustra quod retractaverim, si ab iis discessero du- 
bitandi libido opprobrio mihi detur. Nam neque in 
investigandis et perquirendis antiquitatis monumen- 
tis scriptorumque veterum testimoniis diligentia et 
cura, neque in iis componendis, interpretandis, per- 
pendendis prudentia et acumen usque adhuc desi- 
derabatur. Attamen nequaquam res ex omnibus 
partibus absoluta est; nam ea ipsa, quae auctores 
veteres de equitibus Romanis memoriae tradjderunt, 
ad antiquissima tempora quod attinet exigua sunt, 
inter se discrepantia, erroribus mixta, nonnulla 
haud dubie falsa, quod ad posteriora, plura quidem 
et certiora, sed haec quoque dispersa parumque 
continua neque dubitatione exempta. Neque raro, 
quae nostra scire plurimum interest, eorum aut 
fortunae iniquitate memoria intercidit, aut a re- 
Tum scriptoribus, quum ipsorum civibus notissima es- 
sent, mentio nulla facta est, ita ut ex paucis et 
obscuris indiciis, qualia haec fuerint, conjici de- 
beat. Omnium autem qui recentiore aetate in hanc 
materiam operam impenderunt, neminem prius com- 
memorandum esse censeo Niebuhrio. Nam qui 
eum antecedebant, criticae artis si non prorsus 
expertes, rudes tamen et in res historicas exer- 
cendae insuetos commemorare non attinet, qui au- 
tem eum secuti sunt, ita omnes ex eo pendent, ut 

vel qui adversarii exstiterunt, eum primum liberta- 
tem et necessitatem quaerendi et dubitandi de rebus 
Romanorum antiquis ostendisse 1 2 ) veramque unice 
viam inivisse confiteantur, plurimi tamen picrisque 
de rebus iisque summis velut de antiquissima rei 
publicae forma, de plebis origine et conditione, de 
patriciorum juribus verum eum vidisse consentiant, 
neque raro, quae ipse divinatione quadam et insito 
veri sensu ductus assecutus erat, argumentis certis 
comprobari posse demonstrent®). 

Omnes autem, qui aliqua ex parte equitum Ro- 
manorum historiam et conditionem, attigerunt, nomi- 
natim enumerare quum longum sit, ex iis, qui am- 
pliorem materiam complexi, hunc quoque locum tra- 
ctarent necesse erat, Beckerum solum commemorare 
satis habebo; qui in libro, quem de antiquitatibus 
Romanis scripsit, ubique veteruin scriptorum testi- 
moniis diligentissime collectis quum, quae aliorum 
opera de unaquaque re investigata erant, exposuit 
et in unum conjunxit, tum ipse multa magna cum 
doctrina novis argumentis allatis aut comprobavit 
aut correxit, idque praecipue egit, ut quae ubique 
explorata et certa quae, dubia essent et contro- 
versa, facile perspiceretur simulque et quantum 
superiores profecissent, et quantum posteriorum 


1) Verba Madwigii sunt in commentatione de jure 
et conditione coloniarum p. R. opusc. I. p. 210. Ejusdem 
prudens et luculentum de Niebuhrio judicium cfr. ibidem. 

2) Cfr. Becker antiquitates Rom. partis II. prae 
fat. p. XI. 

stadiis relictura esset, ia unaquaque re eluceret*) 
In eo autem capite, quo de equitibus Romanis dis- 
seruit, secutus est maxime Zumptium et Marquard- 
tum 4 ); quorum brevius alter, alter uberius, summa 
cum doctrina rerumque antiquarum peritia atque 
judicio »t integro et subtili uterque, hoc argumen- 
tum tractavit. Amborum autem horum librorum 
considerate et acute censuram egit Peterus et ita 
quidem, ut et inter se illorum sententias compara- 
ret et, quae ab alterutro parum recte disputata 
esse viderentur, uberius retractaret, et corrigere 
studeret. Quorum virorum commentationibus ad- 
dere quaedam constitui, non quo illorum doctrinam 
aemulari me posse confiderem, sed quod et supe- 
riora tempora consilio brevius attigisse et de non- 
nullis rebus, quae haud exigui momenti esse vide- 
rentur, quam maxime discrepare eos videbam, de 
quibusdam autem eorum nemini assentiendum esse 
putabam. Haec igitur ubertus exponam, de cete- 
ris illos secutas brevias et Ita tantum disputabo, 
quoad, ut illa recte perspici possint, opus erit. 
Ultra reipublieae liberae interitum autem disputa- 
tionem non producam, ne plura conando majorem 
viribus molem suscipiam. 


3) Cfr. ipsius praei. I. I. 

4) Marquurdt Historiae equitum Romanorum libri 
IV. Berolin. 1840. Zumpt. Uel»er die roraiscben Ritter 
und den Ritterstand in Rom. Ahhandl. d. Berl. Acad. 
1839. p. 65. 

1. Equites quot et quales fuerint ante ' 
Servium. 

* ' • :* • , • »•;*,.* I t , . * 

Romulum trecentos equites scripsisse, inter omnes 
auctores constat. Plurimi et locupletissimi 5 ), centenis 
e quaque tribu lectis tres centurias equitum factas 
iisdemque atque tribus ipsas nominibus appellatas 
esse addunt. Nomina igitur ipsa quum arctissime 
-equitum centurias cum populi tribubus Ramnensium, 
Titiensium, Lucerum conjunctas fuisse demonstrent, 
neque trecentos equites neque tres equitum centu- 
rias Romae fuisse, antequam e tribus illis tribubus 
civitas constaret, manifestum est. Jam quum Titien- 
sium tribum foedere demum cum Sabinis icto addi- 
tam esse constet, errant haud dubie, qui ante hoc 
foedus statim post urbem conditam Romulum tres 
equitum centurias scripsisse tradunt, Livius autem 
caute consilioque post receptos in civitatem Sabinos 
id factura esse scripsit et quod addidit: „Lucerura 
nominis et originis causa incerta est ,“ eo probe eum 
sensisse apparet, Luceres quoque oportuisse acce- 
dere, priusquam trecentorum equitum numerus com- 
pleri posset. Quando autem Luceres in civitatis 
societatem venerint, postea apparebit; id certo cer- 
tius est, ante tres tribus conjunctas aut nullum equi- 
tatum Romae fuisse aut, si qui fuerit, tribus centuriis 
non constitisse. 

S) Liv. 1, 13; Dionys. 11, 13; Joann. Lyd. de mag. 
I, 9; Plut. Rom. 13; Varro d. L 1. IV, 16. 

Equites Romuli etiam Celeres appellatos esse Pli- 
nius, Servius, Paulus Diacoqus testantur 0 ). Nomen 
ducendum est a graeco nomine xe'A. 139 , aeolica foiyna 
xeAtjg (der Renner, d. Rennpferd), quocum vocabulo 
latinum adjectivum „celer“ conjungendum esse ap- 
paret 7 ). Quum autem Celeres a ministerii celeritate 
dictos esse falso putaretur 8 ), quippe quorum opera 
Romulus usus esset, ut quae usus exigeret, velocius 
facerent, inde totum illud de trecentis armatis com- 
mentum ortum esse videtur, quos Romulus quasi 
graeculus tyrannus ad corporis custodiam non in 
bello solum sed etiam in pace secum habuisse Ce- 
leresque appellavisse traditur, quam manum plurimi 
rerum scriptores ab equitibus distinguunt, Lydus 9 ) e 
trecentis scutatis peditibus constitisse narrat. Solus 
Dionysius ita loquitur, ut ex ejus sententia Celeres 
eosdem atque tres equitum centurias fuisse appa- 
reat. At si quis ejusmodi corporis custodes Romu- 
lum habuisse persuadere sibi poterit, sibi habeat, 
id tenendum est aut equites fuisse aut Celeres non 
esse appellatos. Videtur autem Celerum nomen la- 
tius etiam patuisse. Dicit enim Paternus apud Ly- 
dum 1, 9: K sXcqIu) tivi ovf(o xaX.ovf.iiv(p rijv fcov lit- 
itOT<Zv (pQovnSa xatQeSioxev ' ravrr\ ffvvsxSoy^ixo)^ uxut; 
6 arQuroi; xeAeg/o/ rore ngocriiyogeu^ijcrav ' et certe 


6 ) ad Aeneid. XI. 603. P. D. Celeres, Plin. XXXIII, 
2 Dionys. II, 13. 

7) Serv. ad Aeneid. XI, 603. 

8 ) Plut. Ronj. 26. • • 

9) de mag. I, 9. 

fieri hoc potuit, quum et populi robur et exercitus 
vis in equitatu esset. Quod autem Marquardtus p.^. 
contendit, patricios omnino non nisi equis meruisse, 
id quum ipse sententiae suae postea demum argu- 
menta afferat, ubi ad Servii Tullii instituta ventum 
erit, refutare studebo. Hoc loco id tantum mo- 
nebo, Varronis testimonium ab eo prorsus neglectum 
esse, qui IV, 16 trium millium inquit primo legio fie- 
bat ac singulae tribus Tatiensium, Ramnium, Luce- 
rum millia singula militum mittebant 10 ). — 

Numa Pompilius de equitum centuriis nihil mu- 
tavit, Tullum Hostilium autem decem equitum turmas 
ex Albanis legisse Livius I, 30 auctor est. Quos 
Albanos, ut statim dicam, quod sentio, Luceres esse 
arbitror. Verum quum haec Niebuhrii sententia 11 ), 
quam ipse pluribus locis nec ubique plane sibi con- 
stans proposuit, ab omnibus fere impugnata sit, 
paulo uberius de hoc loco, de origine Lucerum dico, 
quo vexatiorem et obscuriorem nullum esse video, 
disputandum esse videtur. Et primum quidem ve- 
terum scriptorum testimonia perlustranda et ponde- 
randa sunt. Variant autem mirum in modum neque 
pauci, qui de hac re aliquid memoriae tradiderunt, 
plures sententias proposuerunt, ut ne ipsos quidem 
satis certi quid compertum habuisse appareat. 

Plurimi 13 ) Lucerum nomen et originem ducunt 

10) Cfr. Walter Romische Rechtsgesch. p. 20. 

11) Riim. Gescii. 1, p. 329 . 334. 338. 388. 422. 

12) Cic. d. republ. 11, 8. Varro d. I. I. IV, 9. Paul. 
Diae. Lucomedi. Aurei. Victor, d viris illustr. 2. 

m Lucumone; quis tamen fuerit Lucumo ambigitur. 
Ducem Lucerum eum appellat Paulus Diaconus, 
Romuli sociuin fuisse et in Sabino proelio occidisse, 
Cicero auctor est. Alii 13 ) Luceres eos fuisse cen- 
sent, qui in lucum asyli confugerint, eosque in ci- 
vitatem receptos tertiam tribum elfecisse scribunt. 
Festus 14 ) denique Lucerenses a Lucero Ardeae rege 
appellatos esse tradit, qui auxilio fuerit Romulo 
adversus Tatium bellanti. Postremo non praeter- 
mittendus est Livius, plerisque, quos adhuc attuli 
Auctoribus fide historica praestans, qui unus se 
nescire fatetur. Lucerum ait nominis et originis 
causa incerta est (I, 13.). Ea autem, quae de Lu- 
cerum origine narrantur conjungenda sunt cum iis, 
quae haud minus varia et ab aliis alia de Tusco- 
rum quadam colonia Romam aliquando ducta me- 
moriae produntur. Sunt autem haec fere. Varro 
de lingua latina IV, S.* In Suburanae, inquit, regio- 
nis parte princeps est Caelius mons*, a Caelio Viben- 
nio Tusco, duce nobili, qui cum sua manu dicitur 
Romulo venisse auxilio contra Sabiuum regem. Hi 
post Coelii obitum, quod nimis munita loca tene- 
rent, neque sine suspicione essent deducti dicun- 
tur in planum. Ab iis dictus vicus Tuscus et 
ideo ibi Vortumnum stare, quod is deus Etruriae. 
Simili modo Paulus Diaconus Coelius .mons, ait, di- 
ctus est a Coele quodam ex Etruria , qui Romulo 


13) Plut. Rora. 20. Pseudo Ascon. ad Cie. Verr. I, 5. 

14) Lucerenses. 

auxilium adversus Sabiuos praebuit: eo quod in eo 
domicilium habuit.j In iis autem quae de Tusco 
vico tradit longe a Varrone recedit; dictus est, in 
quit, quod ibi habitaverunt Tusci, qui recedente 
ab obsidione Porsena remanserunt. Quocum in uni- 
versum Livius II, 14 consentit, qui ab Aricinis vi- 
ctis Etruscis partem perexiguam narrat Romam iner- 
mes perfugisse ibique benigne exceptos partim cu- 
ratis vulneribus domum dimissos esse, partim re- 
mansisse locumque ad habitandum accepisse, quem 
deinde Tuscum vicum appellaverint. Omnium au- 
tem perturbatissima Dionysii narratio est. Sunt 
enim haec fere quae tradit: libri secundi cap. 36. 
Sabini belli initio ducem quendam ex Etruria ve- 
nisse, cui Caelio nomen fuerit ab eoque dictum esse 
montem Caelium la ), quod ibi sedein ceperit, cap. 
37 Lucumonem quendain et ipsum Etruscum au- 
xilia satis valida Romulo duxisse eumque alteri ex- 
ercitus parti in pugna cum Sabinis praefuisse, in 
secunda autem (cap. 43) cum iisdem pugna occi- 
disse; cap. 50 denique a Romulo et Talio duos col- 
les urbi additos esse Quirinum et Caelium, et Ro- 
mulum quidem Palatinum tenuisse et Caelium, Ta- 
tium autem Capitolinum et Quirinum. Lucumonis 
illius et Caelii nulla exinde fit mentio. De tusco 
vico autem V, 36 eadem fere atque Livius tradit. 
Propertius contra iuscum vicum a Lucumedio Tus- 

15) Eundem Caelium III, 1 a Tullo Hostilio urbi 
additum esse scribit. 

eorum duce dictum esse refert „qui Sabina feri con- 
tudit arma Tati“ (IV, 2. 51). Tacitus denique annnl. 
IV, 65 „Caelius, inquit, appellitatus est a Caele Vi- 
benna, qui dux gentis Etruscae, quum auxilium ad 
bella ductavisset, sedem eam acceperat a Tarquinio 
Prisco seu quis alius regum dedit. Nam scriptores 
in eo dissentiunt; cetera non ambigua sunt magnas 
eas copias per plana etiam ac foro propinqua ha- 
bitavisse , unde Tuscum vicum e vocabulo advena- 
rum dictum.“ Cum iis quae Tacitus refert egregie 
convenit locus in oratione Claudii imperatoris, l6 ) 
ubi verba haec sunt: „Servius Tullius, si nostros 
sequimur, captiva natus Ocresia, si Tuscos, Caeli 
quondam Vivennae sodalis fidelissimus omnisque 
ejus casus comes, postquam varia fortuna exactus, 
cum omnibus reliquiis Caeliani exercitus Etruria ex- 
cessit, montem Caelium occupavit et a duce suo 
Caelio ita appellitavit mutatoque nomine, nam tusce 
Mastarna ei nomen erat, ita appellatus est ut dixi 
et regnum summa cum rei publicae utilitate ob- 
tinuit. “ 

Jam si, quae de Tuscorum adventu et Lucerum 
origine a Lucumone aut Lucero ducenda traduntur, 
inter se comparaveris, id haud dubie apparebit, 
Lucumonem illum sive Lucerum sive Lucomedium 
nonalium quendam esse atque Caelem sive Caelium Vi- 
bennam, sed omnes, quos attuli locos, ad unam ean- 
demque rem esse referendos, ductam aliquando esse 


16) Gruterus thesaur. inscr. p. 502. 

Romam manum Tuscorum haud exiguam ibique con- 
sedisse. Quando autem Tusci Romam venerint, si 
quaerimus, Tarquinio Prisco regnante factum esse 
multis de causis longe verisimillimuin videtur. Pri- 
mum enim regem ipsum ex Etruria oriundum fuisse, 
inter omnes constat, deinde eo regnante auctum 
esse civium numerum eo apparet, quod novas tri- 
bus addere veteribus voluisse traditur. Accedit ter 
stimonium , quod ultimo loco posui, ex antiquo fonte 
repetitum, accedit quoque Taciti auctoritas, quem e 
pluribus sententiis hanc maxime probavisse apparet 
Jam Romulo regnante autem Tuscos Romani venisse, 
nequaquam aeque verisimile est. Nam quod ad re- 
rum scriptores attinet, Livius auxilii Tuscorum Ro- 
mulo lati nullam mentionem facit, Dionysius autem 
sibi ipse repugnat, quum eundem Caelium montem, 
ubi Vivennam habitavisse dicit, Romulum tenuisse 
postea scribat. Varro deinde pro certo nihil refert, 
dicitur, inquit, Caelius Romulo auxilio venisse. Ce- 
terorum autem testimonia parum fidei habent. Nam 
Ciceronis studia ab accurata ac laboriosa rerum an- 
tiquissimarum pervestigatione longe remota fuisse 
nemo negabit, multo autem leviorem etiam in rebus 
tam obscqris Propertii poetae et Pauli Diaconi, qui 
aliis locis alia tradat auctoritatem esse apparet. 
Quod ad eos denique attinet, qui e Porsenae exer- 
citus reliquiis Tuscam coloniam ortam esse scri- 
bunt * 7 ), per se quidenr quae de fugitiva manu Ro- 

17) Cfr. Niebubr, Riim. Gesch. I, p. 610. <■: - e 

mam delata referuntur, a verisimilitudine non abhor- 
rent, sed nnm tunc primo Tusci Romae consede- 
rint, si , quae de Tarquinio Prisco traduntur, com- 
parantur, jure dubitari posse videtur. Difficilius est 
de loco, ubinam sedem eepisse Tusci putandi sint, 
certi quid statuere. Alii enim in monte Caelio, alii in 
vico Tusco habitavisse eos tradunt. Verum de Cae- 
lio monte quum ambigatur, ut quem Dionysius Ro- 
mulum tenuisse, Livius Albanis datum esse (I, 30. 
83) scribat, Varro relinquere Tuscos postea coactos 
esse tradat: vicum Tuscum Tuscorum fuisse et uo- 
men ipsum demonstrat et scriptores omnes, qui ejus 
mentionem faciunt, consentiunt. Quae quum ita siut 
longe verisimilliinum esse apparet, Tarquinio Prisco 
regnante Tuscos Romam ductos in vico Tusco con- 
sedisse. Quod si verum est, hos Tuscos Luceres 
esse non posse apparet. Nam Tarquinius ubi re- 
gnum adeptus est, tres Ramnium, Titium, Lucerum tri- 
bus jam constitutae erant tamque sanctae habeban- 
tur, ut mutari vel augeri eas nefas esse videretur. 
Deinde qui in planitie habitarent, sive ex initio, sive 
postea eo deducti, eos minoris juris fuisse et ne- 
quaquam Ramnibus et Titiensibus ex aequo adjun- 
ctos esse potuisse apparet. Accedit, quod nemo 
eorum, qui Tuscorum mentionem faciunt, aut in cu- 
rias tribusque veteres receptos eos aut novas ex iis 
scriptas esse tradit. Quid autem causae fuerit, ut 
Luceres eosdem atque Tuscos fuisse crederetur, 
mox apparebit. Nunc ad alteram sententiam „ex 
asylo Luceres ortos esse“ me convertam. 

Gui sententiae, quam e recentioribus Husch- 
kius defendit, id maxime opponi posse videtur, quod 
ex iis, qui nulla sacrorum stirpisque communione 
juncti undique confugissent , quomodo una gens vel 
tribus, tertia populi pars quae esset, fieri potuerit, 
prorsus non intelligitur. Licet multi undique vene- 
rint, licet venerint quidam aut opibus validi aut 
gente insignes, licet nonnulli inter patricios recepti 
optimum civitatis jus adepti sint, multitudinem tamen 
indigestam pro tertia parte celsis Ramnibus, religio- 
sis Sabinis junctam esse verisimile non est. At si 
quis dixerit, fuisse re vera Luceres diu minoris ju- 
ris, et multo post demum senatus participes factos 
esse, unde colligi aut possit aut debeat obscuriorem 
et humiliorem eorum originem fuisse: tamen in cu- 
riis fuerunt et equis merebant, si fides habenda au- 
ctoribus, inde ab initio, id quod neque in asyli ad- 
venas neque in Tuscorum illam iu plano constitutam 
aut co deductam coloniam quadrat. 

Restat ut etymologicae rationis quid insit in iis, 
quae de Lucerum origine vulgo traduntur, quaeramus. 
Quamvis autem difficile sit de etymologia quaerere 
in nominibus tuscis, cujus linguae tam exigua mo- 
numenta supersunt, ut ne cui stirpi quidem annu- 
meranda sit satis inter viros doctos constet: tamen 
qui nomen Lucerum a Lucumone ducendum esse 
putant aperte errare videntur. Nam licet ejusdem 
stirpis vocabula sint, tamen ita inter se cohaerere 
non possunt, ut Luceres, quasi adjectiva forma a 
Lucumo deducta, significet Lucumonis manum vel so- 

< .» Ii » ^ , , ... ... # t *»• 

cios vel posteros. Dicendum potius erat Lucumonii, 
cujus formae unum tantum exstat exemplum *») idque 
incertum; optimi enim codices exhibent Lucome- 
dius. At si quis dixerit esse etiam alium nominis for- 
mam „Lucomedii“ *«), quae satis legitime a „ Lucumo 64 
ducta esse videatur, primum monendum est, hujus for- 
mae duo tantum exstare exempla, alterum apud Pro- 
pertium loco modo laudato, ubi (ut vera sit lectio) non 
populi sed hominis est nomen, quem idem IV, I, 31 
Lucmonem vocat; alterum apud Paulum Diaconum 
perexiguae fidei scriptorem, ita ut Luceres genui- 
nam esse nominis formam dubitari nequeat. Acce- 
dit denique, idque gravissimum videtur, quod Lu- 
cumo non nomen proprium sed nomen appellativum 
est et praefectum significat vel regem*»). Quis 
autem populus unquam, quae tribus, a principis non 
nomine sed dignitate appellata est? Melius coire 
videntur Lucerenses cum Lucero; sed et formam 
Lueerenses ipsam deductam esse a breviori Luce- 
res apparet, et regem Lucerum**) fictum esse, quo 
Lucerensium nomen explicaretur, quis est, quin videat? 
Quod denique ad eos attinet, qui a luco asyli dictos 
esse Luceres censent, ex etymologia non plus ce- 

. ; •.* •»■«•»» 

18) Propert. IV, 2, 49: 

Et tu Roma meis tribuisti praemia Tuscis 

(Unde hodie vicus nomina Tuscus habet) 

Tempore quo sociis venit Lucumonius armis, ; 

Atque Sabina feri contudit arma Tati. 

19) vel Lucomedi cfr. Becker II, 1 p. 30 not. 50. 

20) Cfr. O. Mueller Kl.deutsche Schr. I,p. 167. Serv. 
ad Aeneid. II, 278. THl, 475. 

21) Lucretinum vocat PseudoAscon. ad Cic. Verr. 1,5. 

teris adjumenti ad sententiam suam comprobandam 
petere posse videntur. Sicut enim a vicus dicitur 
vicini, a pagus pagani, a silva silvanus: ita a lucus 
dici poterant Lucini sive Lucani, sed nullo modo Lu- 
ceres. Unde autem hoc nomen ducendum sit nescio 
et sciri posse vix credo. Verum eadem ignorantia 
in multis antiquissimae originis nominibus obtinet. 
Ipsius Romae nominis origo valde ambigua est. Unde 
,,Ramnes“ ducendum, unde „Tities“ parum constat. 
Neque tamen negligendum est Varronis lucopletis- 
simi auctoris testimonium , quod legitur d. ling. lat. 
IV, 9 his verbis: Tribus nominatae, ut nYt Ennius, 
Tatienses a Tatio, Ramnenses a Romulo: Luceres, 
ut ait Junius, a Lucumone. Sed omnia haec voca- 
bula Tusca, ut Volnius (sive Volumnius), qui tra- 
goedias Tuscas scripsit, dicebat. Cui testimonio quid 
opponi possit non video. Nam quod Gdttlingius* 9 ) 
dicit, nullius momenti esse tragoedi vel histrionis 
auctoritatem, eo refutatur, quod Varro eum Junio 
Grachano et Ennio, haud contemnendis auctoribus 
adjungit vel potius opponit, et ita loquitur, ut ipsum 
ei fidem habuisse appareat. Ad Volnii igitur Var- 
ronis accedit auctoritas. Formas autem nominum 
Ramnes, Tities, Luceres latinas non esse sed alie- 
nam originem sapere, quis est, quin sentiat? Neque 
vero inde totum populum Romanum ex Etruscis con- 
stitisse colligendum esse arbitror; sed contra, sicut 
et Romuli populo et Tatii, alteri Latino alteri Sabino, 

2 2j Riim. Staateverf. p. 66. 

Tusca tamen nomina data sunt, ita ne de Lucerum 
quidem origine ex nomine certi quidquam consequi 
contendo. Et fieri potuisse, ut unde regni insignia 
triumphique honor 23 ), indidem tribuum quoque no- 
mina peterentur , nemo negabit; utrum autem jam 
antiquissimis temporibus tribubus romanis haec no- 
mina fuerint, an a Tarquinio Prisco demum et ipso 
Etrusco iis data sint 24 ), dijudicare non audeo. Unde 
autem factum sit, ut Lucerum origo tusea esse tra- 
deretur, apparet. Ramnes et Tities enim Tuscos 
non esse veteres rerum scriptores sciebant, Luce- 
rum autem originis causa incerta quum esset, e no- 
mine tusco aliquid, speciem quandam veri quod ha- 
beret, conati conjicere, eorum originem cum Tusca 
colonia, quam aliquando Romam ductam esse con- 
staret, commiscuerunt et quo verisimilior res fieret 
nomen cum tusco vocabulo Lucumo, quod nomen 
proprium esse falso crederent, perversa etymologia 
conjunxerunt. 

His omnibus consideratis vulgares de Luceri- 
bus opiniones quam infirmis argumentis nitantur, 
satis jam apparere videtur. Et si praeter diserta 
scriptorum testimonia nulla nobis esset veri eruendi 
ratio, vereor, ne is prudentissime judicavisse du- 
cendus esset, qui Livii auctoritatem secutus, certi 
quid statui posse omnino negaret. Attamen et in- 
dicia quaedam veri apud scriptores reperisse et ra- 


23) Liv. 1, 8. 

24) Cfr. O. Mulier Etrusker I. p. 380. 

n riocinando plura consequi posse videmur. Primum 

* enim, ubicunque trium tribuum fit mentio, Lnceres 

I tertio loco ponuntur' 2 ®). Simili modo inter omnes 

• scriptores constat, ad eos colles, quos Romani et 

II Sabini tenerent, primum additum esse montem Cae- 

- lium. Quae si tenemus, quin Luceres et tertii in 

0 civitatem recepti sint proximeque Ramnibus et Ti- 
e tiensibus adjuncti, et in Caelio habitaverint, ne dubi- 
i- tari quidem posse videtur. Qui autem pro tertia 
s parte duobus populis bellicosis adjuncti sunt, cos 
!- et ipsos populum satis validum fuisse verisimile est. 
» Quae omnia egregie quadrant in Albanos. Quam- 
r quam enim Livius et Dionysius 36 ) urbem Albanorum 

1 exstinctam esse tradunt, tamen uterque, non, quod 

- pati victos hostes, pati magis etiam perfidos socios 
t par erat, ut sub corona venumdarentur qui caedi su- 
i peressent, Albanos passos esse tradit, sed in civi- 
i tatis societatem receptos, in tribus curiasque adsci- 

tos eos esse, civium numerum duplicatum, ditioribus 
neque de agris neque de ceteris copiis quicquam 
detractum, pauperibus agros divisos, legiones et 
equites ex iis scriptos, principes in patres lectos, 
senatus participes factos, curiam ordini aucto no- 
vam exstructam, omnibus Caelium montem, tunc urbi 
additum, ubi habitarent, assignatum, et quo frequen- 
tius habitaretur, ipsum Tullum eam regiae sedem 


25) Excepto, quantum equidem scio, uno loco qui 
I legitur apud Varron. d. I. I. IV, 14 ubi, hic ordo est: 

Ramnes, Luceres, Tatienses. 

26) 1, 28. et D. III, 29. et III, 1. Aurei. Victor. 4. 

| 2 * 

cepisse. Quae omnia non peregrinorum receptionem 
sed stirpium conjunctionem tunc factam esse de- 
monstrant. Et num, quod Niebuhrius 27 ) opinatur, 
Alba a Latinis deleta cladis superstites in monte 
Caelio urbem condidisse, eamque aequo foedere a 
Tullo cum Roma conjunctam esse, recte se habeat 
nunc non quaeram; id apparet, Tullo regnante stir- 
pem et hominum multitudine et opibus validam no- 
bilibusque gentibus praeclaram in Romanae civitatis 
societatem adscitam esse, arcem suam in Caelio 
habuisse regisque ipsius favore haud mediocriter 
esse adjutam. Ex hoc autem populo tertiam par- 
tem et tribum populi Romani ortam esse, quis est, 
quin multo verisimilius ducat, quam aut ex perfugis 
asyli, undique qui confluxissent, sine nomine et 
gente, sine ulla denique inter se stirpis sacrorum- 
que communione, aut e Tuscorum colonia, quae 
quando venerit et unde incertum est, ex inermibus 
et profugis Porsenae exercitus reliquiis constitisse, 
arcis et montis honore aut nunquam digna existi- 
mata aiit postea privata esse a nonnullis traditur. 
Accedit quod Dionysio auctore (III, 1) Tullus ipse 
Medullia, colonia Albanorum, erat oriundus, gente 
igitur cum Albanis, quos recepit, conjunctus. Quasi 
tertiam populi partem autein Livius Albanos com- 
memorat capite 33 his verbis: Circa Palatium, se- 
dem veterem Romanorum, Sabini Capitolium et 


27) I, p. 388. 

arcem, Coelium montem Albani implerunt* 8 ). Quae 
quum ita sint. Albanos Luceres esse jam pro certo 
affirmare non dubito. Nominis autem mutatio eum 
nqp offendet, qui eodem modo etiam Sabinos post 
foedus cum Romanis factum Tities appellatos esse 
vetere nomine deposito consideraverit. 

Verum ut cum iis quoque, quae de subsecuti tem- 
poris rei Romanae mutationibus traduntur, optime 
coire sententiam meam appareat, ulterius etiam Lu- 
cerum fata, quoad certi aliquid statui posse videtur, 
prosequi mihi liceat. Tarquinium Priscum senatorum 
numerum anxisse inter omnes auctores constat* 9 ). 
Senatus autem Romuleus centum erat virorum *°) ; foe- 
dere cum Sabinis icto centum adjecti sunt 81 ). So- 
lus Livius hoc factum esse non prodit, sed post 
Romuli mortem centum tantum patres commemo- 
rat**); attamen hoc verum esse quominus credam, 
et ceterorum consensus et id maxime prohibet, 
quod idem Livius regibus exactis ad trecentorum 
summam expletum esse senatum tradit **), quae 
summa quomodo effecta sit, nisi centum jllis Sa- 


28) Cfr. cap. 30: Sabini haud parum memores, et 
suarum virium partem Romae ab Tatio locatam et Roma- 
nam rem nuper etiam adjectione populi Albani auctam. 

29) Liv. 1, 35. Dionys. HI, 67. Aurei. Viet. 111. 6. 
Cic. d. republ. II, 20. 

30) Liv. 1, 8. Dionys. II, 12. Plut. Rom. 13. Zo- 


nar. VII, 3. 

31) Dionys. II, 47. 

32) 1, 17. 

33) 11, 1. 


Plut. Rom. 20. Zonar. VII, 4. 

binis additis, prorsus non intelligitur. Ad ducentos 
igitur senatores Tarquinius Priscus, si plurimis au- 
ctoribus fides habenda est, centum adjecit, si Cice- 
ronem sequimur, numerum duplicavit. Verum pi. 
ceronis error unde ortus sit, in aperto est. Nam 
quum Tarquinium Priscum patrum h. e. patriciorum 
numerum duplicavisse memoriae traditum esset, (de 
qua re postea nonnulla dicenda erunt), vetusta no- 
minis notione neglecta, ad senatum pertinere, quae 
de patribus proderentur, Cicero opinatus est. Qui- 
nam autem fuerint illi centum, quos Tarquinius ad- 
didit, quaerendum est. Quum autem centum Ram- 
nibus a Romulo in senatum lectis, foedere cum Sa- 
binis facto centum Tities additos esse constet, quid 
magis consentaneum quam tertios accessisse cen- 
tum Luceres existimare? Cui sententiae Beckerus* 4 ) 
duo maxime opponit, primum, permirum videri, 
tam longum demum post tempus Luceres sena- 
tus participes factos esse, deinde ex iis lectos 
esse senatores tradi, quos e plebe Tarquinius in 
patriciorum numerum adscripserit, non e Luceribus. 
Verum quod ad prius attinet, licet mirum sit tamen 
ante Tarquinium Luceres in senatum venisse, se- 
natum ad trecentoMum numerum completum esse, 
nullum indicium exstat., quo colligi possit. Quod 
ad alterum attinet, monendum est, Livium neque 
quae de duplicatis per Tarquinium centuriis Ram- 
nium, Titium, Lucerum narrat cum patrum minorum 


,34) Rom. Alterth. II, p. 346. 

gentium in senatum receptione conjungere, quasi 
alterum alterius fuerit causa, neque ipsas minores 
gentes a Tarquinio e plebe institutas esse referre. 
Eodemque modo Dionysius centum illos in senatum 
adscivisse Tarquinium ev^rvt; a/ua reo rcaQaXa[3eTv rr\v 
dgyji v tradit, tres tribus novas constituendi consilium 
postea itorh regem cepisse narrat, Ouod autem loco 
priore dicit, centum viros in senatum Tarquinium 
legisse ex omnibus plebejis, in quibus aut bellicam 
virtutem aut rerum publicarum peritiam aliquam in- 
esse viderit, hanc eum rei explicationem de suo ad- 
jecisse neque plus fidei habere arbitror, quam exem- 
pli causa mira illa, quae idem de Romuli senatu 
partim ab ipso rege, partim a tribubus, partiin a cu- 
riis lecto memoriae prodidit. Cicero autem ipsain 
eam ob causam in errorem incidit, qnod quae illi 
distinxerunt, commiscuit. Omnes autem difficultates 
prorsus tolluntur, si Luceres Albanos fuisse credi- 
mus; tunc enim primum non nimis diu, postquam in 
civitatem venerint, Luceres senatus participes factos 
esse apparet, deinde e plebe lectos esse centum 
illos senatores quod scripserunt auctores, mirum non 
est, quum Albanos plebis partem esse crederent. 
Jam paucis ut, quae de Luceraln origine disserui, 
complectar, haec fere effecta esse videntur: Tullo 
Hostilio regnante in civitatem recepti sunt Albani 
et nomine Lucerum tertia pars populi, tertia tribus, 
fiebant. Et quum aliquod per tempus minoris fuis* 
sent juris , optimum civitatis jus per Tarquinium 
Priscum nacti sunt, qui centum ex iis in patres le- 

ctis, quos lilinorum gentium appellavit, senatum ad 
trecentorum numerum complevit. 

Et haec quidem hactenus. Jam ad equites re- 
vertimur. Quod si ante Tullum Hostilium Luceres 
omnino Romae non erant, ante eum ne tres equi- 
tum centuriae quidem esse poterant, sed centum 
tantum Ramnes et centum Tities, quibus ipse cen- 
tum Luceres addidit. Centum dico; nam quod Li- 
vius decem turmas ex Albanis lectas esse scribit, 
id unde ortum sit apparet. Quum enim idem du- 
plicatum esse civium numerum crederet, equitatum 
quoque duplicatum esse existimaret necesse erat. 
Quin etiam ipsum numerum decem turmarum apud 
auctores scriptum invenisse eum, valde credibile 
esse mox elucebit. 

Et quae ad meam sententiam de equitibus ex 
Albanis additis probandam afferri possunt, dicta 
sunt; jam pauca addenda videntur, ut, quae alii 
senserunt, refutentur. Qui enim ante Tullum Ho- 
stilium tres populi tribus fuisse statuerunt, de de- 
cem Albanorum turmis incerti sint et ambigant 
necesse est. Nam si Marquardtum 86 ) secuti tribus 
antiquis equitum centuriis post receptos inter 
cives, hoc est in cfcrias, Albanos centenos equites 
insertos esse existimamus, ita ut ducenti Ramnes, 
ducenti Tities, ducenti Luceres jam fuerint: permi- 
rum videtur, quod hi non posteriores Ramnes, Tities, 
Luceres appellati sunt et quod duplicatio postea a 


35) Equites p. 3. 

Tarquinio instituta, quae si Marquardti sententia 
vera esset, ad Tulli exemplum proxime accessis- 
set, quasi nova aliqua res a Livio refertur. Sin 
in curias quidem Albanos non receptos equi- 
tum turmas autem niliilo secius ex iis lectas esse, 
extrinsecus quae priscis centuriis adderentur, ar- 
bitramur, quae Walteri sententia est M ), primum 
numerus mille ducentorum equitum, qui duplicato 
per Tarquinium numero effectus esse traditur, ex- 
plicari non potest; Tarquinius enim non nisi Ram- 
nes, Tities, Luceres duplicavit; quibus si Albani 
non continebantur, ad eos etiam duplicatio pertinere 
non potuit; deinde offendit, quod ex hac sententia 
Tullus Hostilius plebejos homines ad equestrem mi- 
litiam admisisse putandus est, quam patriciorum 
tunc temporis propriam fuisse et a Servio demum 
cum plebejis communicatam esse, vel eo conse- 
quitur, quod Livius, ubi de equitum centuriis a 
Servio institutis disserit, praeter tres Romuleas 
tribus Ramnium, Titium, Lucerum haud dubie pa- 
tricias, e quibus sex suffragia Servium fecisse tra- 
dit, duodecim tantum ab ipso additas commemorat, 
Albanarum autem turmarum nullam mentionem facit. 
Huscbkius 3r ) hanc difficultatem tollere conatus 
est. Ita enim, inquit, cum priscis centuriis Ram- 
nium, Titium, Lucerum equites trecenti ex Albanis 
municipibus a Tullo lecti, coaluerant ut, quum Tar- 


36) Rum. Heclitsgesch. p. 28. 

37) Verf. des Serv. p. 42. 

quinius Albanos in curias reciperet, non ipsi tan- 
tum in centurias illas insererentur, sed jam priori- 
bus adnumerarentur , sexcenti autem equites, hoc 
modo facti, rursus e gentibus Albanorum modo 
receptis duplicarentur. Quae ratio quam artificiosa 
et a veri similitudine quam longe remota sit, facile 
apparet. Quod denique Goettlingius 88 ) opinatur, 
Albanis receptis factum esse, ut ex iis maximam 
partem legiones scriberentur, equitum duplex nu- 
merus patriciis tribubus imperaretur, id Livii diserto 
testimonio repugnat. Locus autem Valerii Maximi 8 ®) 
quem affert, si huc referendus esset, nullam ad 
Goettlingianam sententiam probandam vim haberet; 
Valerius enim paucis rem absolvens nihil dicit nisi 
„ equestrem ordinem uberiorem reliquit sed om- 
nino non ad Tullum, sed ad Tarquinium pertinet; 
quod non vidisse Goettlingium , permirum est 40 ). 
Quum igitur neque in tres antiquas tribus Albanos 
insertos esse probabile sit, neque, si non in curiis 
erant, equites ex iis lectos esse credi possit, nihil 
restat, nisi ut ante Tullum Hostilium duas tantum 
tribus fuisse, eo regnante tertiam Albanorum ad- 
jectam esse credamus. Itaque ea ipsa quae de 
equitatu tunc aucto traduntur, sententiam nostram, 
Albanos esse Luceres, confirmant. 


38) Gesch. d. riim. Staatsverf. p. 225. 

39) III, 4, 2. 

40) Magis etiam miror Beckerum I. I. p. 240 not. 
492. iu eundem 'errorem incidisse. 

Ancus Marcius de equitum centuriis nihil mu- 
tavit, Politorienses , Tellenenses, Ficanenses, Me- 
d ulli enses, Romam victos traduxit, Aventinum et 
Janiculum urbi adjecit. 

Venimus deinceps ad Tarquinium Priscum, quo 
regnante Tuscorum coloniam Romam fortasse a Ser- 
vio Tullio ductam esse, jam supra verisimile esse 
dixi. Ex primoribus igitur quum Tuscorum ipso re- 
gnante, tum Latinorum, ab Anco qui Romam ducti 
erant, tres novas tribus scribere et tribus illis Ram- 
nium, Titium, Lucerum addere animum induxit. Nam 
in equitum centuriis augendis regem subsistere vo- 
luisse, id quod Livius narrat, et per se verisimile 
non est et ceterorum testimoniis repugnat, qui omnes 
de tribubus augendis Tarquinium cogitavisse nar- 
rant 4 1). Neque tamen perfecisse eum, quae vellet, 
notum est. Auguris pertinacia narratur ab incepto 
desistere coactus esse, sed ita tantum intercedenti 
illi cessisse, ut non novas tribus adderet, sed anti- 
quas, ad Ramnes, Tities, Luceres priores posteriori- 
bus adjectis, numero augeret. Quo facto eundem in 
modum equitum centuriae duplicarentur necesse erat. 
Quod factum esse Livius (I, 36) liis verbis narrat: 
„Neque tum Tarquinius de equitum centuriis quidquam 
mutavit, numero alterum tantum adjecit, ut mille et 
octingenti equites in tribus centuriis essent. Poste- 
riores modo sub iisdem nominibus, qui additi erant, 


41) Dyonisius 111, 71. Flor. 1, 5. Festus Navia. 
Zonar. VII, 8. Festus. Sex Vestae sacerdotes. 

appellati sunt.“ Qui locus valde vexavit interpretes ; 
nam numerum mille octingentorum qua ratione Li- 
vius efficere potuisset, nisi sibi ipse repugnasse pu- 
tandus esset, prorsus non intelligi posse visum est. 
Si enim ad trecentos equites, qui ex Livii ratione 
Romulo regnante fuerunt, trecenti Albani additi sunt, 
altero tanto per Tarquinium adjecto, mille ducenti 
efficerentur oportebat. .Numerus igitur mille et 
octingenti non nisi per errorem ortus esse potest; 
sed quaeritur utrum Livii, an librarii alicujus, utrum 
igitur mutandus an explicandus sit numerus. Expli- 
cat Marquardtus in hunc modum 42 ): Plutarchus, in- 
quit, (Rom. 20) et Lydus (de mag. I, 16) ita ratio- 
nem instituunt, ut ad Romuli trecentos equites, foe- 
dere cum Sabinis facto, totidem Sabinos, Tullo re- 
gnante totidem Albanos additos esse referant, errore 
decepti, quem latissime apud veteres rerum scripto- 
res patuisse apparet, statim post urbem conditam 
triginta curias, trecentos equites fuisse; quo fiebat, 
ut Sabinos jam Titiensibus contineri non viderent. 
Eandem rationem nostro loco Livius secutus, dupli- 
cato per Tarquinium numero summam mille octin- 
gentorum equitum effectam esse scripsit. “ — Verum 
hac ratione, qua Livius non erravisse, sed pugnantia 
scripsisse arguitur, rem explicari posse nego. Quam- 
maxime enim sibi repugnaret, si Sabinos, quos Ti- 
tium nomine unam equitum centuriam effecisse scri- 
bit capite 13, jam a Titiensibus distingueret trecen- 


42) Equites p. 3 not. 7. 

tosque equites dedisse sibi fingeret; et postquam 
eodem capite tres equitum centurias Ramnes, Ti- 
ties, Luceres appellatas esse retulit Luceresque 
ipsos , quamquam unde orti sint nescire se confite- 
tur, diserte commemoravit, ut ne fuisse quidem equi- 
tes ex ejus sententia ante tres stirpes conjunctas 
manifeste appareat, jam ita rationem institueret, 
quasi statim ab initio trecentos equites Romulus ha- 
buisset. Itaque licet Plutarchus et Lydus in ejus- 
modi errorem inciderint, Livius aequo modo lapsus 
esse putandus non est. Quare Zumptio et Beckero 4 *) 
assentior, qui emendatione locum sanandum et pro 
mille et octingenti mille et ducenti scribendum esse 
censent, ut Livii ratio sibi constet. Corruptelam au- 
tem loco inesse codices demonstrare videntur, qui 
omnes praeter Mediceum et Wormsiensem mille et 
trecenti exhibent. 

Emendato autem Livii loco res facile ad veram 
rationem adducitur. Quantum enim equidem video, 
deceperunt Livium Albani et necessario quidem, 
quum ut Titiensibus Sabinos ita illos Luceribus con- 
tineri non videret. Quo factum est, ut decem tur- 
mas ex Albanis lectos esse scriberet; quem nume- 
rum ab iisdem auctoribus relatum invenit, e quibus 
Plutarchus et Lydus toti pendebant. Nam qui tre- 
centos Sabinos additos esse putarent, iidein, pro 
tertia parte Albanos adjectos esse haud falso arbi- 
trati, etiam ex iis totidem lectos esse equites scri- 


43) Z. p. 75. B. 1. 1. p. 242. 

pserunt. Vera autem unice ratio haec est: Ad cen- 
tum Ramnes a Romulo scriptos foedere cum Sabi- 
nis facto centum accesserunt Tities, Tullo regnante 
sub nomine Lucerum centum Albani. Has equitum 
centurias Tarquinius Priscus, posterioribus Ramni- 
bus, Titiensibus, Luceribus adjectis, numero duplica- 
vit, ut summa fieret sexentorum equitum 44 ). 

Priusquam autem ad Servium Tullium nos con- 
vertamus, de Ciceronis loco nonnulla disserenda 
sunt , qui legitur de republ. II , 20 , ubi verba haec 
sunt: „ Equitatum (Tarquinius) ad hunc morem con- 
stituit , qui usque adhuc est retentus ; nec potuit 
Titiensium et Ramnensium et Lucerum mutare 
quum cuperet nomina, quod auctor ei summa augur 
gloria Attus Navius non erat. Atque etiam, Co- 
rinthios video publicis equis adsignandis et alendis 
orborum et viduarum tributis luisse quondam dili- 
gentes. Sed tamen prioribus equitum partibus se- 
cundis additis oo ac cc fecit equites; numerumque 

44) Aliam viam ad numerum MCC explicandum 
Niebuhrius (I p. 399.) ingressus est; eo enim effectum 
esse hunc numerum quod ex foederis cum Latinis facti 
legibus par numerus Latinorum romani exercitus et pe- 
ditibus et equitibus accessisset. Sed tota de foedere 
Latino quaestio paucis absolvi nequit et a meae commen- 
tationis consilio aliena est. — Posse quidem ren» ita 
sese habere non nego, necessario tamen ex iis, quae 
de foedere cum Latinis Tarquinio regnante vel antea 
facto scriptores referunt, (Dionys. III, 37 — 40. 49 — 54. 
Liv. 1, 38. Festus Septimontio) non consequitur. Id 
vero apparet, Romanos equites, ut Niebuhrii sententia 
vera sit, tunc non plus sexcentos fuisse. 

duplicavit postquam bello subegit Aequorum mag- 
nam gentem/ 4 Qui locus ita conformatus est, ut in 
quoque fere totius periodi commate difficultas aliqua 
occurrat. Omnium tamen plurimum offensionis in 
verbis ultimis inest: ,, numerumque duplicavit 44 et quae 
sequuntur; quibus verbis, ex Ciceronis quidem sen- 
tentia bis Tarquinium equitum duplicavisse numerum, 
apparere, jam neminem esse puto, qui neget. Nam 
Niebuhrii et Creuzeri sententia, qui haec verba pro 
interpretamento addita esse censuerunt, ab Husch- 
kio satis validis argumentis refutata est 46 ). Quum 
autem ceteri omnes errorem quem dicunt Ciceronis 
aliquo modo explicare studeant, Huschkius solus 
(p. 43.), ejus auctoritatem ceterorum anteponendam 
esse ratus, vera eum retulisse condendit, locoque laudato 
pro locupletissimo testimonio uti ausus est, quo, quanta 
contiuusitate atque constantia romana respublica cre- 
verit, clarissime appareat. Rem enim ita sese habere. 
Postquam Luceres senatus participes facti et ex Al- 
banis a Tullo Hostilio receptis posteriores Ramnes, 
Tities, Luceres scripti sint, iu eorum locum alios 
succedere oportuisse. Sicut Luceribus plebem ab 
Anco receptam, ita Albanis successisse Tuscos a 
Servio Tullio Romam ductos, quorum ope Tarqui- 
nius Aequos devicerit. Hos igitur municipum loco sex 
veteribus civium partibus pro altera parte additos esse, 
et ita quidem, ut in tribus et curias nondiscriberen- 
tur, militiae et equestris et pedestris onus susciperent. 


45) Verf. d. Serv. p. 45. 

Hanc esse secundam, qaam Cicero referat, equitum 
duplicationem. Cui conjecturae alteram subjungere 
rei ipsius natura Huschkium 4<s ) coegit hancce: Ser- 
vium Tullium non duodecim sed sex centurias novas 
scripsisse; id quod apud Ciceronem legeremus, nisi 
prima verba capitis 22 intercidissent, sic fere resti- 
tuenda: Et primo quidem aucto equitatu, ut Tarqui- 
nius fecerat, etiam de suo ordine (de plebe) scriptis 
sex novis centuriis omnino fecit equitum centurias 
„duodeviginti censu maximo.“ Tota autem Husch- 
kiana sententia nullo argumento probabili nititur. 
Nam ut ea omittam, quae ex notione quadam de 
orta paullatimque aucta Romana civitate, quam co- 
gitatione, a singularium rerum monumentorumque 
antiquorum perscrutatione prorsus revocata, sibi 
finxit, repetita sunt 4r ): Tuscos quidem, de quibus 
quid censendum esse putem jam supra exposui, 
Tarquinio regnante Romam venisse non nego, equi- 
tes autem ex iis lectos esse non solum nullo testi- 
monio confirmatur, nisi quodammodo eo Ciceronis 
loco, in quo explicando versamur, sed etiam per se 
ineptum est credere, quum curiarum participes non 
fierent neque patricii essent. A Servio autem duo- 
decim novas centurias scriptas esse Livius (I, 43) 


46) I. I. p. 344. 

47) In Caelio monte ex Huschkii sententia habi- 
tabant Luceres et Albani, quibus additis civium numerus 
duplicatus est, et Tusci, quorum tanta erat multitudo, ut 
ex iis statim mille ducenti equites, duodecim millia pe- 
ditum scriberentur. Quantus quaeso erat Caelius mons? 

diserte testatur, de quo loco infra uberius dispu* 
t mulum erit. Ad Ciceronis denique locum, capite 
22 qui legitur, quod attinet, in eo restituendo nihil 
Huschkius demonstravit nisi in tanta lacuna quae- 
cunque vel perversissima inserendi occasionem ob- 
latam esse. 

Alio modo Zumptius rem explicat 48 ). Primum 
e verbis: „Equitatum ad hunc morem constituit, qui 
usque adhuc est rententus“ colligit, ex Ciceronis 
sententia a Tarquinio jam summum equitatus nume- 
rum completum, a Servio nihil^novi institutum esse 
nisi in duodeviginti centurias distributionem et cen- 
sum. In universum autem Ciceronem in tota ratione 
instituenda nihil secutura esse, nisi ut equitum sum- 
mam, quantam posterioribus temporibus fuisse con- 
staret, aliquo modo efficeret. Hanc summam autem 
fuisse trium millium sexcentorum (Servii tempore 
fuisse minorem); eandem enim Livium exhibere le- 
ctione vera „inille et ducenti “ restituta. Mutandum 
igitur apud Ciceronem esse j» accc in od dccc, 
quod eo majore cum jure fieri possit, quod parti- 
cula „ac“ pro „et“ inusitate posita multum suspi- 
cionis habeat. Qua ratione Cicero equites postea 
in duodeviginti centurias distributas esse existima- 
verit, non quidem apparere; nam si priores et se- 
cundae partes Ramnium , Titium, Lucerum mille et 
octingentos equites continuissent, ceteros mille et 
octingentos in duodecim centurias distribuendos 
fuisse, quo dimidio minores hae centuriae illis fie- 

48) I. I. p. 66. 75. 78. 

rent oportuisset. iNeque tamen melias cumduo rum 
millium quadringentorum numero duodeviginti cen- 
turias coire. Rationem igitur Ciceronis liaud dubie 
vitiosam esse , sed summam effici veram , modo pro 
oo ac cc cx dccc ponatur. 

Cum Zumptio in universum consentit Becke- 
rus 4 »). Id tamen recte contra eum monet, quae de 
equitum aucto paulatim numero tradita sint, eum 
rejicere necesse esse, qui minus tria millia sexcen 
tos equites Servii aetate fuisse statuat. Verba de- 
inde: „equitatum ad, hunc morem constituit qui us- 
que adhuc est retentus, “ ad equum publicum aes- 
que equestre tantum pertinere opinatur, neque ex 
iis colligi debere, ex Ciceronis sententia Tarquinium 
summum equitum numerum complevisse. Verum quum 
idem id tantum Ciceronem secutum esse Zumptio 
concedat, ut aliquomodo summam trium millium sex 
centorum equitum efficeret: id ita tantum ratum 
esse posse apparet , si Cicero de numero quidem 
a Servio nihil mutatum esse existimavisse conce- 
ditur. Contra Zumptium autem et Beckerum pri- 
mum monendum esse videtur, numerum e conjectura 
tantum mutatum esse, deinde Ciceroni ex eorum 
sententia numerorum rationem inculcari vitiosam et 
quae cum duodeviginti centuriis, quas ipse capite 22 
agnoscit, nullo modo coeat; Servium autem centurias 
quidem auxisse, numerum equitum pristinum retinuisse 
credibile non esse. 


49) 1. 1. p. 243. seqq. 

Verum utut sese haec habent, accuratius ubi, 
quae de equitum numero Cicero refert, considerave- 
rimus, partim textus conditionem eam esse apparebit, 
ut certi quidquam ex eo colligi omnino vix possit, 
partim quae tradat, a ceterorum testimoniis tam longe 
recedere elucebit, ut fidem iis tribuere valde du- 
bitari debeat. Primum enim is locus, quo de Al- 
banis a Tullo additis Ciceroni dicendum erat, si 
quidem omnino de hac re compertum quid habebat, 
totus intercidit. Deinde in loco, de quo nunc dis- 
serimus, permulta offendunt. Verba prima, si inte- 
gro judicio considerantur, nihil significare posse vi- 
dentur nisi de equitatu post Tarquininm omnino 
nihil mutatum esse; quod iis, quae de Servio quum 
ab aliis tum a Cicerone ipso (cap. 22.) traduntur, 
repugnat. Sin ad verba: „atque etiam Corinthios 44 
referuntur, offendit enuntiatum interpositum: „neque 
potuit. “ Deinde haec ipsa verba: „ neque potuit 
mutare nomina “ non consentiunt cum iis, quae de 
Tarquinii consilio a ceteris referuntur, qui omnes 
sive centurias sive tribus eum scribere suoque 
et amicorum nominibus insignes relinquere vo- 
luisse tradunt. De antiquis nominibus mutandis 
regem cogitavisse , nemo scribit nisi Aurelius 
Victor (111, 6), quem e Cicerone hausisse verisimile 
est 50 ). Tum verbis: „atque etiam Corinthios “ Ci- 
cero equi publici institutum, quod ad Servium ce- 
teri referunt, Tarquinio tribuit, fortasse quia id a 


50) Cfr. Huschke p. -16 not. 32. 

Corinthiis sumptum esse, unde ortus esse Tarqui- 
nius traderetur, opinatus est. Verba: „sed tamen" 
a verbis : „nec potuit", ad quae haud dubie referenda 
sunt, mirum in modum dirempta sunt. In numeris 
offendit particula ac. Secundam denique equitum 
duplicationem praeter Ciceronem nemo testatur, ne- 
que quisquam bellum cum Aequis a Tarquinio ge- 
stum commemorat. Tertii autem loci (cap. 22), quo 
Cicero, quae a Servio instituta* essent, narravit, non 
nisi ultima verba supersunt; quae id certe demon- 
strant novas centurias a Servio factas esse, in quas 
eundem equitum numerum, qui antea sex centuriis 
contentus esset, eum distribuisse, Ciceronem ratum 
esse a veri similitudine quammaxime abhorret. Tri- 
bus igitur omnino locis de equitum numero Cicero 
disseruit vel potius disseruisse potest, quorum pri- 
mus totus, tertius maximam partem intercidit, alter 
mirum in modum turbatus esse videtur eaque con- 
tinet, quae neque cum^tertio loco nisi interpretatione 
violenta neque cum ceterorum testimoniis conciliari 
possint. 

Quae quum ita sint aut ad hanc quaestionem 
de equitum numero dijudicandam e Cicerone certi 
quicquam peti posse omnino negandum est, aut lo- 
cus, qui capite vicesimo legitur, emendatione est 
sanandus, atque ejusmodi quidem emendatione, quae 
in numero mutando non subsistat. Reputanti autem 
mihi, quae vera lectio fuisse possit, sic verba emen- 
danda visa sunt: „Equitatum ad hunc morem con- 
stituit, qui usque adhuc est retentus; atque etiam 


Digilized by Google 



37 


Corinthios video publicis equis adsignandis et alen- 
dis orborum et viduarum tributis quondam fuisse 
diligentes. Nec potuit Titiensium et Ramnensium 
et Lucerum mutare quum cuperet nomina, quod au- 
ctor ei summa augur gloria Attus Navius non erat; 
sed tamen prioribus equitum partibus secundis ad- 
ditis numerum duplicavit, ac 81 ) mille ducentos fecit 
equites, postquam bello subegit 4 ' etc. Atque in ver- 
bis transponendis audaciam textus misera excuset 
conditio. Loco autem ut feci constituto, orationis 
intolerabilis perturbatio tollitur, id quod praecipue 
meam emendationem commendet; quae meae quidem 
sententiae de equitum numero egregie subvenit. 
Nam fac Ciceronem secutum esse auctorem, qui 
aut de Albanorum turmis nihil compertum haberet, 
aut Albanos Luceribus contineri rectissime ratus, 
consilio distincte eos non commemoraret, quid ve- 
risimilius, quam Ciceronem, ut numerum mille du- 
centorum, quem a plurimis relatum inveniret, aliquo 
modo efficeret, bis duplicatum esse ab eodem Tar- 
quinio numerum sibi finxisse? 

51) Aptissime particula ac iterum numerum du- 
plicatum esse significatur. Cfr. Hand. Tursellinus p. 477 : 
„In narratione per „atque“ conjungitur res ei, quae antea 
dicta est, aequalis vel aequiparanda." Qui vero aut 
justo audacius a me verba transposita esse, aut nimiam 
inconstantiam mea, explicatione Ciceroni obtrudi arbitre- 
tur, is ceterorum certe et emendationes et explicationes 
non minus offensionis habere concedat, et Ciceronis au- 
ctoritate in hac re dijudicanda uti omnino desistat. 

II. Quae Servius de equitibus instituerit. 

Ex tribus equitum centuriis a Tarquinio nu- 
mero duplicatis Servius Tullius sex fecit centurias, 
quas sex suffragia appellavit, duodecim novas cen- 
turias e plebejis scripsit 4 *). Atque ii quidem, qui 
aut Festi loco nisi, aut verborum scribendi et fa- 
ciendi interpretatione prava nsi 63 ), a Servio sex 
tantum centurias additas esse censuerunt, a Mar- 
quardto (p. 5) et Beckero (p. 247) satis validis 
argumentis refutati sunt, quae repetere supervaca- 
neum est. Id tantum addam: Festus 64 ), ut loco 
laudato adjectae vel adlectae scripserit, errat qui- 
dem haud dubie, sed unde ortus sit error perspici 
potest. Ipse enim dicit: „Centuria in re militari 
significat centum homines quod si Servium Tullium 
duodeviginti centurias, Tarquinium mille ducentos 
equites habuisse legit, inde sex tantum centurias a 
Servio additas esse suo quodammodo jure con- 
jecit. 

In duodeviginti autem centuriis a Servio insti- 
tutis, distinguenda sunt sex suffragia a duodecim 
ceteris centuriis 64 ). Primum enim in comitiis suf- 


52) Liv. I, 30. I, 43; Cic. d. republ. II, 22, 

53) Liv. I, 43. 

54) Sex suffragia appellantur in equitum centuriis, 
quae sunt adfectae ei numero centuriarum, quas Priscus 
Tarquinius rex constituit. 

55) Cfr. Marq. p. 5. ' . i 

fragia separata habebant, deinde insignia equestria 
antiquitus ad sex suffragia tantum pertinuisse vi- 
dentur, denique in iisdem nisi patricii esse non 
potuerunt. Nam quum Servius de tribus Tarqui- 
nii centuriis nihil mutaret, nisi quod e tribus du- 
centenorum sex centenorum equitum centurias fecit, 
eosdem homines in his mansisse, qui ante Servium 
in iis fuerant, et ex iisdem curiis completas esse 
eas, e quibus antea equites lecti erant, apparet. 
Sex suffragia igitur patriciorum equitum erant. Er- 
rat autem Niebuhrius 56 ) , qui omnes patricios ea 
complexa esse contendit. Neque enim solum suam 
sententiam certis argumentis probare non potuit, 
sed etiam, quae contraria exstant testimonia, velut 
Livii locum 111 , 24, ubi Tarquitius, patriciae gentis 
juvenis, propter paupertatem pedibus meruisse nar- 
ratur, artificiosa interpretatione diluere coactus 
est; quod autem omnium summum est, non vidit, 
consilium quod Servium in describendis classibus 
secutum esse ipse concedit, ut postestatem et arma, 
quibus defenderetur, pro opum ratione tribueret, 
prorsus sublatum futurum fuisse, si omnes patricii, 
herediis publicique agri possessionibus haud dubie 
divitissimi, non plus sex suffragia habuissent. Ni- 
hilo secius ad hanc Niebuhrii sententiam revertit 
Marquardtus, quamquam censum ad sex suffragia 


56) I, p. 480. Cfr. Peter Epochen der Verfas- 
sungsgeschichte der riim. Repblk. p. 2 ff. Zumpt p. 81. 
Huschcke p. 352. 

quoque pertinuisse concedit. Dicit enim p. 2 : Ram- 

nes , Tities , Luceres equo merebant , clientibus 
exercitus pedester efficiebatur;” et p. 5: „Nomen 
centuriarum ad patricios equites decuriatos non 
pertinebat, quorum antiquae tribus aut communi 
sex suffragiorum aut suo quaeque Ramnensium, Ti- 
tiensium, Lucerum nomine appellatae fuerunt;” de- 
nique p. 7: „Iu sex suffragiis etiam seniores fue- 
runt, siquidem ea de causa, qua fieri non potuit, 
ut veteres illae patriciorum tribus nomen formam- 
que centuriarum acciperent, etiam seniores ex his 
tribubus in centurias seniorum primae classis mi- 
grare non potuerunt.” Quae si computantur, 
ad Niebulirianam sententiam redeunt. Argu- 
menta autem Marquardtus ipse nulla affert, sed 
ad Huschkium p. 349 nos rejicit. Huschkius autem 
de Festi loco quem supra attuli disserens: „loci, 
inquit, sententia obscura et incerta est, id tantum 
eo apparet, equitum certas quasdam partes non 
centurias, sed sex suffragia appellatas esse.” Quae- 
rit deinde, cur Tarquinius his antiquis equitum par- 
tibus solis nomen centuriarum non dederit , et cau- 
sam affert 6r ), quod centuriae nomen, pedestris ex- 
ercitus proprium, eorum dignitati non adaptatum 
fuisset. Nomen „centuria“ enim non a Servio iu- 
ventum, sed ex antiquis rei publicae institutis ab 
eo receptum, neque tamen ab equitatu petitum esse ; 
equites enim non e tribubus, sed e curiis lectos 

57) Clr. p. 108 seqq. 

ideoque non in centurias, sed in decurias divisos 
fuisse. Dionysium quidem exaro vr<xQ%aq Celeribus 
praefuisse (II, 13) scribere, sed commutare eum 
Celeres cum trecentis corporis custodibus , quos 
Romulus habuerit; et Livium parum accurate a 
Romulo tres equitum centurias institutas esse re- 
ferre; Ciceronem autem nunquam Ramnium, Titium, 
Lucerum equites centurias appellare. Quum au- 
tem ex cujusque curiae clientibus centeni pedites 
scripti sint, ad hos proprie pertinere nomen centu- 
riae, et ut in re militari centum pedites ita in agris 
ducenta jugera significare, quot data sint cuique 
clientum centuriae. Inde centuriae nomen Servium 
repetivisse, aptissimum non e gente, sed e cenSu 
descriptis. Neque mirum esse, quod sexaginta 
primae classis centuriis (quas patriciis tribuendas 
esse contendit) hoc nomen datum sit; nam plebe- 
jorum more pedibus merentibus nomen quoque, 
plebejorum antea proprium, dandum fuisse. In 
patricias autem primae classis centurias seniorum 
equites patricios emeritis stipendiis transmigra- 
visse. Quae omnia quam miris ratiocinationibus® 8 ) 
philosophi magis quam historici more institutis 
Huschkius confirmare studeat, uberius non perse- 
quar. Quamquam autem nonnulla satis subtiliter 
ab eo disputata sunt, in universum tamen, quanto* 
pere in veterum scriptorum testimoniis non consi- 
derandis ac ponderandis, sed negligendis tota ar- 

58) Cfr. imprimis p. 112. 

gumentatio nitatur, ex iis, quae attuli satis apparet. 
Rejicitur Livii et Dionysii auctoritas ; nimirum alter 
parum accurate scripsit, alter res diversas com- 
mutavit. Ciceronem autem, quem Husclikius ca- 
visse dicit, ue nomine centuriarum antiquas equi- 
tum partes Ramnium, Titium , Lucerum appellaret, 
capite 22 sex suffragia centuriarum nomine com- 
plecti manifestum est; et Festus, quem pro teste 
affert, ut certas quasdam equitum partes non cen- 
turias sed sex suffragia, appellatas esse demonstret, 
eo ipso loco; „sex suffragia, inquit, in equitum cen- 
turiis appellatur” etc., unde apparet, centuriae notio- 
nem esse generalem, quae eas quoque centurias 
complectatur, quibus discriminis causa sex suffra- 
giis nomen erat. Quibus locis, quamquam in re 
militari pedites in cohortes et centurias, equites in 
turmas et decurias divisos fuisse notum est, in po- 
puli descriptione nomen centuriae latius patuisse 
apparet; quod si ad pedites solum pertinebat, 
non duodecim plebejorum equitum, si ad plebejos 
tantum, non patriciorum peditum centuriis dari po- 
terat, si ad omnes e censu discriptos, etiam sex 
suffragia complecti potuisse mox elucebit. Atque 
de sex suffragiis quidem satis disputatum esse 
videtur. 

Duodecim ceteras equitum ceuturias scripsit 
Servius e primoribus plebis 89 ). Omnes autem equi- 

59) Cfr. Becker p. 246 not. 501. Dionys. IV, 18 
Cic. d. repbl. 11, 22. 

tes ex iis lectos esse, qui maximum censum habe- 
rent, constat inter auctores 60 ). Quod quomodo in 
duodecim plebejorum centuriis factum sit, facile ap- 
paret, non legebantur enim a Servio, nisi qui cen- 
sum certum haberent. In sex suffragiis autem, ut 
quae non nova a Servio, instituerentur, sed forma 
paullum mutata eadem manerent, ita tantum census 
ratio habita esse potest, non ut qui censum non haberent, 
ejicerentur, sed ut, quoties census ageretur, ad ea 
complenda non, nisi cui census equester esset, le- 
geretur. Lectio enim equitum, quam antiquitus cu- 
riarum fuisse Dionysius (II, 13.) tradit, inde a Ser- 
vio regis facta est censum agentis, deinde consulum, 
postremo censorum. Ceterum quum saepissime eve- 
niat, ut quod diu jam per usum fieri solitum sit, 
seinper ut fiat lege sanciatur, tum in hac re usu 
venisse videtur. Eteuim quum militia equestris 
haud exiguos sumptus requireret, jam antiquitus e 
divitissimis equites a curiis lectos esse verisimile 
est, ita ut Servius, quum rem publicam ordinaret, 
non censum aliquem ex arbitrio suo, sed eorum, qui 
tunc temporis equites essent, opibus adaptatum 
equitibus legendis praefinivisse putandus sit. Qui 
census quantus fuerit, a nemine traditur, maximum 
fuisse omnes consentiunt. Postera aetate quadruplo 
quam primae classis major erat. 

Omnibus , qui in equitum centuriis erant aes 

: .. . ; -i 

60) l)e Niebuhrii sententia, dignitatem equestrem 
hereditario jure ad posteros traditam esse (l, 48*2) 
cfr. Madvvig opusc. I. p. 77. not. 2. 


Digitized by Google 



44 


equestre, quo emerent, et aes hordearium, quo ale- 
rent equum, dabatur, alterum e publico erogatum, 
alterum orborum et viduarum tributis coactum 61 ). 
Viduis autem et orbis hoc onus impositum esse mi- 
rum non est; quum enim ex civium censorum nu- 
mero eximantur a Livio ( III, 3 et epit. 59), inde tri- 
buti pendendi immunes eos fuisse colligi licet. Sin- 
gulis equitibus singulas viduas vel plures attributas 
esse, a quibus pecuniam exigerent, id quod e Livii 
verbis (I, 43) colligi quis posse arbitretur, a veri- 
similitudine certe abhorret. Pependisse videntur 
orbi viduaeque pro opum ratione tribunis aerariis 62 ); 
a quibus et propter aes equestre et propter aes 
hordearium pignus capere equitibus licebat 6 *). — Ae- 
ris equestris nomine data esse equitibus decem mil- 
lia assium, aeris hordearii nomine duo millia as- 
sium Livius (I, 43) tradit. Quas summas multo ma- 
jores esse, quam pro jumentorum frumentique pre- 
tio, quantum tunc fuisse constat, credibile sit, nemi- 
nem fugit 64 ); praecipue quum, quod recte animad- 
vertit Madwigius (opusc. I. p. 84), non consenta- 
neum sit, nullum equites pro portione onus militiae 
sustinuisse una cum ceteris civibus, indeque colligi 
debeat, eam tantum vim habuisse pecuniam illam, 
ut id compensaret, quod plus quam pro portione 
census equiti necessario insumendum esset. Ad 

61) ~Liv. I, 43. Cic. II, 20. 

62) De tribunis aerariis infra uberius disputan- 
dum erit. 

63) Cfr. Gajus IV § 27. Cato apud Geli. VII, 10. 

64) Cfr. Boeckh. Metrol. Unters. p. 440. 436. 

summas autem illas explicandas, quas alii alias pro* 
posuerunt rationes , enumerare et refutare longum 
est 88 ). Unice veram viam Boeckhius ingressus est; 
qui (1. 1. p. 427) omnes summas, quae a Servio in* 
stitutae esse tradantur, non Serviani temporis esse, 
sed sexti urbis saeculi demonstrat, asse, qui initio 
libralis erat, ad sextam librae partem deminuto. Quo 
facto censuum summas, quoniam assis pretio imini- 
nufft et ipsas minutas esse nullo modo credi possit, 
pari ratione augendas fuisse; neque solum pari ra- 
tione h. e. sex partibus sed magis etiam, siquidem 
crescentibus civium opibus etiam censum classibus 
singulis ampliorem praefinitum esse colligi debeat. 
Contra aeris pretium paullatim crevisse, ita ut viginti 
millia pondo aeris, Servii aetate paulo plus septuaginta 
quntuor, sexto urbis saeculo paulo minus centum 
quadraginta tria pondo argenti fuerint. Ut vero 
summae efficiantur solidae et simplices , numeros a 
scriptoribus relatos non ad sextam partem, sed aut 
ad decimam aut ad quintam redigendos esse. Et 
ad decimam quidem partem si redigantur, minores 
effici, quam vel pro Servii temporis ratione verisi- 
mile sit, ad quintam autem redactas et ad Servia- 
nam aetatem adaptatas esse, et cum eo censu, quem 
Solonem, quum populum Atheniensium in classes ■ 
describeret, instituisse constet, optime convenire. 
Posterioribus autem temporibus, hac ratione consti- 


65) Cfr. Niebuhr I, 486. III, 406. Huschke p. 368. 
Peter Epochen p. II. 

tuta, quamvis ad sextam partem minutum sit assis 
pondus, tamen revera auctas esse summas e ratione 
numerorum 3:5. Magis autem, id quod qui crescen- 
tium divitiarum tantum rationem habeat, fortasse 
suspicetur, non auctas esse propter rei militaris ra- 
tionem, ne nimis multi a gravi armatura primae 
classis excluderentur. Secundam hanc rationem igi- 
tur Servianis temporibus aes equestre duorum mil- 
lium, aes hordearium quadringentorum assium dlat. 
Neque tamen praetermittendus est locus Varronis de 
ling. lat. VII, 38, ubi haec leguntur: „Quaerunt, si sit 
analogia, cur dicatur mille denarium non mille denario- 
rum? Est enim hoc vocabulum eafigura, ut Vatinius, 
Manlius, denarius; debet igitur dici ut Vatiniorum,Man- 
liorum (sic), denariorum et non equum publicum mille 
assarium esse, sed mille assariorum; ab uno enim 
assario multi assarii; ab eo assariorum.” Qui locus 
variis modis a viris doctis explicatus est. Husch- 
kius, in universum cum Waltero consentiens® 6 ), an- 
nuis solutionibus aes equestre datum esse arbitra- 
tur, et, quum decemsti pendia equiti facienda fuerint, 
singulis stipendiis autem singuli equi tribuendi sint, 
recte dici mille assium equum publicum esse con- 
tendit. Verum et annuae illae solutiones nusquam 
commemorantur, et equum non plus unum stipendium 
toleravisse nullo modo credi potest. Boeckhius (I* 
1. p. 428), quem secutus est Marquardtus, verba ad 
aes hordearium referenda esse censet, cujus dimi- 

66) H. p 368 W. Riimische Rechtsgesch. p. 128. 


Digitized by Google 



47 


dia par» equo alendo, altera autem servo destinata fuerit. 
Verum aeris hordearii neque vocabulum, neque notio- 
nem in Varronis verbis inesse, sed interpretatione ista 
in ea inferri apparet. Verba: equum publicum mille 
assarium esse, quantum equidem video, nihil signi- 
ficare possunt, nisi equum publicum idem valere at- 
que mille assarios, rem esse, pretium habere mille 
assariorum. Id quod recte perspexit Zumptius (p. 
72);. qui e loco Varronis, quocum conjunxit alterum 
Charisii (Putsch. p. 58) : ,, assarius ab antiquis dice- 
batur, nunc dicitur as“, aes equestre antiquitus mille 
assium fuisse collegit , et aequa ratione oinnes sum- 
mas, quae a Servio in censu instituendo classibus 
praefinitae esse ferrentur, ad decimam partem redi- 
gendas esse contendit. Quod ita sese habere nam 
e solo Varronis loco jure colligi possit, nunc quae- 
rendum est. Nam aliud nullum argumentum satis 
validum, quo sententiam suam comprobaret, Zum- 
ptius attulit. Quod enim in veris Servianae aetatis 
summis quaerendis non solum assis pretii minuti, 
sed etiam auctarum civitatis divitiarum rationem ha- 
bendam esse contendit : id etiam Boeckhium nequa- 
quam neglexisse ex iis, quae supra attuli, satis clare 
elucet. Locum autem Livii (IV, 45) quem affert: 
„Ifkdicibus dena millia gravis aeris, quae tum divi- 
tiae habebantur, ex aerario numerata “ non magni 
mdmenti esse arbitror. Livius enim, qui quod ad 
nummorum pretium attinet, temporum antiquorum 
rationem parum compertam habuisse, iis ipsis, quae 
de censu Serviano tradit, arguitur, hoc loco nihil 
r' 

dicere voluisse videtur, nisi decem millia aeris tunc 
temporis satis amplam fuisse pecuniam et quantam 
servis fidelibus ob virtutem solvi par esset; et recte 
quidem. Decem millia aeris enim , quamquam ex 
Boeckhii ratione jam tertia classis tanti censebatur, 
si numerato solvebantur, quae tunc erat nummorum 
penuria, divitiae jure haberi poterant. Maxima enim 
census pars ex agris constabat et jumentis armen- 
tisque, ita ut perpaucos tunc Romae fuisse, qui de- 
cem millia aeris nummis numeratis possiderent, cre- 
dibile sit. Locus autem, qui apud Varronem legi- 
tur, num jure pro testimonio locupleti haberi possit, 
equidem valde dubito. Primum enim Varro non id 
agit, ut de aere equestri vel equo publico aliquid 
tradat, sed in forma grammatica explicanda exem- 
pli gratia rem profert; ejusmodi autem exempla ad 
regulam grammaticam, non ad fidem historicam fingi 
solent. Deinde vocabulum „assarius“ nusquam nisi 
hoc loco legitur, neque Charisii auctoritas ea est* 7 ), 
ut, num assarius idem fuerit quod as, non jure am- 
bigi posse videatur. Denique nullo modo Varro se 
de Servii aetate loqui significat, ipsius autem tem- 
pore equum non mille assium, sed mille denariorum 
fuisse constat. Quae quum ita sint, ex boc loco 
solo , ad decimam partem Serviani census summas 
redigendas esse, colligi posse nego, et in Boeckhii 
ratione nobis acquiescendum esse arbitror, secun- 
dum quam aes equestre duorum millium, aes hor- 
dearium quadringentorum assium erat. 

67) Becker p. 253 Anmerk. 514. 

Quae si vera ratio est, ubi equiti et arma 
comparanda et servum equumque non in bello so- 
lum, sed etiam in pace alendos, perdito autem equo 
vel usu confecto novum emendum fuisse, militiam 
denique ipsam equitum, qui ad subitos tumultus, 
quales tunc esse solebant, saepissime excitarentur, 
pedestri fuisse molestiorem, consideraveris: neque 
aes equestre neque aes hordearium nimium fuisse, 
et equum publicum haud dubie merito inter onera 
numerari aeque ac pedestrem militiam apparebit 08 ). 
Quod onus quamquam et jure suffragii in duodevi- 
ginti centuriis ferendi et spe vel senatoriae digni- 
tatis, vel magistratuum curulium capiendorum com- 
pensabatur, tamen erant haud dubie, qui, majores 
in republica honores non quaerentes, dignitate 
equestri carere, quam onera ei juncta suscipere 
mallent. Quae quum ita sint, senatum inter cetera 
virtutis praemia Aebutio decrevisse, ne invitus mi- 
litaret, neve censor ei publicum equum adsigna- 
ret 69 ), mirandum non est. 

Simili ratione altera quaestio dijudicanda esse 
videtur. Ambigitur enim, utrum equites emeritis 
stipendiis aes equestre aerario restituerint vel iis, 
qui sibi succederent, numeraverint, an cuique inter 
equites lecto denuo aes assignatum sit 70 ). Reddi- 
tum esse aes equestre qui censuerunt, id tantum 


68) Liv. I, 43; XXXIX, 19. cfr. Zumpt 68. 88. 

69) Liv. XXXIX, 19. 

i- 70) cfr. Zumpt p. 68. et 73. Huschke p. 368. 
Becker p. 254, Anmerk. 515. 

egisse videntur, ut miram aeris magnitudinem aliquo 
modo explicarent. Ad veram autem summam, ut feci, 
redacto hoc aere, ejusmodi explicandi ratione, quae 
neque testimoniis veterum scriptorum ullis nitatur, 
et commodum adjumentumque, aere equestri assi- 
gnato equiti paratum, tantum non tollat, jam non 
opus est. Ac ne quis dicat e formula saepius re- 
petita, „equum publicum reddere, “ colligi debere, aes 
equestre redditum esse. Primum enim „aes reddere 4 ' 
nunquam dicitur; deinde sicut equum publicum ha- 
bere nihil est, nisi equitem esse, in equitum centuriis 
censeri, ita equum reddere prorsus idem valere vi- 
detur, atque equitem esse desinere, ex equitum een- 
turiis cedere. Prorsus alia autem res erat, ubi 
ignominiae causa censor equiti equum adimebat 71 ). 
Quum enim in locum equitis, qui ante stipendia ab- 
soluta honore equi publici indignus judicatus esset, 
alium substituere eique aes equestre adsignare 
censorem necesse esset : equitem ignominia notatum, 
cujus impensae causa erat, eam ipsum tolerare con- 
sentaneum erat. Itaque non solum ex equitum cen- 
turiis ejiciebatur et aes hordearium accipere desiit, 
sed etiam cogebatur, pecuniam ad equum emendum 
e publico datam aut totam aut partem certe, sti- 
pendiis factis adaptatam, equo vendito aerario re- 
stituere 74 ). Quam sententiam censorum formulae: 

71) Huschke p. 368, Anmerk. 28. Niebuhr I, 486 > 
Marq. p. 66. 

72) Festi locum: ,, impolitias censores dicebantur, 
quum equiti aes abnegabant, ob equum male curatum" 

„ vende equum** inesse, recte judicavisse Niebuhrius 
videtur. 

Equitum duodeviginti centuriis ita institutis 
Servius Tullius in comitiis duodeviginti suffragia de- 
dit, ut jam non exercitus tantum, sed etiam populi 
pars esset equitatus. Suffragia autem ante ceteras 
centurias ferebant; ac primo quidem loco vocaban- 
tur sex suffragia 78 ). Inter equitum centurias autem 
ipsas, praeterquam quod sex suffragia -a ceteris, 
quemadmodum supra exposui, distincta erant, nul- 
lum nec dignitatis nec armaturae intercedebat dis- 
crimen. Atque quae Huschkius 74 ) de equitum clas- 
sibus, de equitibus ferentariis, de census armorum- 
que discrimine commentus est, ea et veterum scri- 
ptorum testimoniis repuguare, et nullo probabili ar- 
gumento niti, magna autem ex parte conjecturae 
gratia, qua Ciceronis locum, qui de republica II, 20 
legitur, mutaverit, licta esse videri, verissime Mar- 
quardtus judicat 78 ). 

Restat denique, ut quaeramus, quamdiu in duo- 
deviginti centuriis equites manserint. Quae quae- 
stio, a multis varie tractata, egregie a Madwigio 76 ) 
dissoluta esse videtur. Res autem ita fere sese ha- 

ad aes hordearium referendum esse censeo. Abnego enim, 
quod dare nolo, non quod datum reposco. 

73) Liv. I, 43; Dionys. IV, 18. VII, 59. X, 17; 
cfr. Becker p. 206; Marquardt Forts. dess. p. 3: Peter 
Epochen Anhang I. 

74) Cfr. p. 21. p. 360. 369. 

75) Equites rom. p. 3. p. 9. not. 42. 

76) opusc. I. p. 80. 

bet. Quum equites diutius quam pedites militavisse 
h. e. ultra annum quadragesimum sextum aetatis, 
intra quod spatium postea decem stipendia exigi 
poterant, nullo modo verisimile sit: id tantum quae- 
ritur, qui legitima stipendia equo publico confecis- 
sent, retinuerintne equum publicum et jus suiiragii 
in duodeviginti centuriis ferendi, an equo reddito in 
centurias seniorum primae classis transmigraverint. 
Rei naturae autem consentaneum erat, ut in equi- 
tum centuriis esse desinerent. Frustra enim equum 
aluissent et inutiliter aes hordearium accepissent, 
qui stipendia jam non facerent; eratque potius ad 
alium transferendum et aes equestre et hordearium. 
Excepti tamen hac lege erant senatores, quos in 
equitum centuriis suffragia tulisse Cicero testatur 
de republica I V, 2, ubi verba haec sunt: „Quam com- 
mode ordines descripti, aetates, classes, equitatus, 
rn quo suffragia sunt etiam senatus. “ Comprobatur 
autem res Livii nonnullis locis velut XXIX, 37, ubi 
Livius Salinator et C. Claudius Nero censores, et 
XXXIX, 44, ubi L. Scipio Asiaticus, vir praetorius 
et consularis, equum publicum habuisse referuntur. 
Quod autein Marquardtus attulit argumentum, e no- 
mine centuriae petitum, quo fieri omnino non po- 
tuisse, ut seniores e sex suffragiis in primae clas- 
sis centurias transcriberentur, demonstraret, td jam 
supra refutavisse mihi videor. Et idem quum dicat 
p. 11: „Si vero tantus honor equi publici fuit, ut ne 
majore quidem senatorii ordinis dignitate tolleretur, 
eundem si multo magis a ceteris retentum conjicio. 

non procul videor a vero aberrasse monendum 
est, non id quaeri, quid ceteri illi voluerint, sed 
quid per leges iis licuerit , et quum senatores ho- 
noris causa equum publicum retinuisse credibile sit, 
inde eodem honore, qui senatores non facti essent, 
ornatos fuisse, nulla ratione consequi. Neque vero 
magis verum vidisse eos arbitror, qui senatores 
non omnes sed partem tantum equum publicum ha- 
buisse contenderunt, Peterum dico et Zumptium; 
quorum alter p. 257, paucis exceptis, qui equum 
publicum aliquamdiu retinuerint, senatores in pri- 
mae classis centuriis suffragia tulisse, contendit; al- 
ter p. 87, quamquam plerumque equites, qui in se- 
natum venerint, equum retinuisse concedit, tamen 
eos tantum hoc jure usos esse contendit, quibus 
satis roboris fuerit ad militiam obeundam; nam 
„quamdiu, inquit, equum habebant, stipendia iis fa- 
cienda erant, quocumque senatus mittebat; neque 
tamen militabant nisi aut exercitum ducentes aut le- 
gati aut militum tribuni.“ Atqui non difficile qui- 
dem est, exempla conquirere militantium consula- 
rium aliorumve, qui erant senatores, quin omnes, 
qui majores magistratus peterent, militiae obeundae 
paratos esse oportebat: tamen longe plurimi sena- 
tores non militabant; neque militiae causa equum 
publicum his datum esse apparet, nam legatis tribu- 
nfsque e publico satis large provisum fuisse Zum- 
ptius ipse concedit; sed honoris causa omnibus, qui 
consilii publici essent participes, confectis stipendiis 
equuin retinere et praecipuo loco suffragia ferre 

concessum esse videtur; id quod verbis Ciceronis 
dilucide comprobatur. Nullo modo enim Cicero, in 
equitum centuriis senatus quoque suffragia esse, di- 
cere poterat, si non omnibus senatoribus, quia se- 
natores erant, sed paucis tantum vel plerisque, quia 
stipendia sese facturos esse promiserunt, jus suf- 
fragii in equitum centuriis ferendi datum fuisset, 

III. A Servii Tullii usque ad Gracchorum 
aetatem de equitum centuriis quid mutatum sit. 

Servii Tullii instituta, a Tarquinio Superbo aut 
sublata aut pro nihilo habita , ne pulso quidem rege 
omnia instaurata, sed patriciorum potentia aut statim 
immutata aut sensim abolita esse, haud obscuris in- 
diciis colligi posse, Niebuhrius 77 ) suo jure conten- 
disse videtur. Verum quatenus de equitum centu- 
riis aut Tarquinio regnante aut postea mutatum ali- 
quid sit, incertum est. Tyrannum pari crudelitate 
in senatores equitesque grassatum esse, Zonaras te- 
stis est (VII, 10); centuriarum tamen discriptionem 
tolli rei militaris ratio vetuit; quamquam ad comitia 
nunquam populus vocatus esse traditur. Pulso au- 
tem Tarquinio, deminutum senatus numerum primo- 
ribus equestris gradus lectis ad trecentorum suin- 
mam expletum esse, Livius refert 78 ). In quibus 
quamquam , ut plebeji quidam essent, fieri potuisse 
non nego; nam plebeji senatores, antequam hono- 

77) I, p. 541. 579. 581. 

78) Liv. II, 1. efr. Becker II, 2. p. 388. 

rum plebs particeps facta est, commemorantur 79 ), 
tamen maximam partem e patriciis equitibus lectos 
esse, qui senatum complerent, existimo, quibus ad- 
mixti sunt fortasse plebeji quidam, quo patribus 
conciliarentur animi plebis, cui mox tantum non rege 
infensior senatus se praebuit. Quin primis rei pu- 
blicae liberae temporibus etiam in duodecim centu- 
rias, quae initio plebejorum fuerant, non paucos pa- 
tricios juvenes lectos esse, si conjicio, haud procul 
videor a vero aberrasse. Primum enim plebem, 
cui ut Servius maxime faverat, ita Tarquinium infe- 
stissimum fuisse constat, laboribus exercitatam atque 
vexatam , tributis exhaustam , coloniis missis immi- 
nutam, ad patriciorum injurias quasi praeparatam, 
ab his publici agri possessione prohibitam, ne ha- 
buisse quidem tot viros, quibus census equester 
esset, ut centurias duodecim complere possent, a 
verisimilitudine non abhorret. Lege autem quum 
nunquam vetitum esse videatur, ne in has centurias 
patricii legerentur 80 ), patricios consules, suis in equi- 
tes legendis, patriciorum potentiae augendae studio- 
sos fuisse credibile est. Inde maxime factum esse 
arbitror, ut equites in contentionibus civilibus a pa- 
triciorum partibus starent 81 ). Nam quod Marquard- 
tus vult ( p. 12), equites duodecim centuriarum e 
primoribus civitatis scriptos, e nobilibus Latinis ma- 
xime constitisse, qui plebejis multo superiores sibi 

79) Liv. V, 12. 

80) Becker, II, 1 p. 246 Aninerk. 501. 

81) Liv. II, 43. Dionys. VI, 34. 

visi, cum patriciis, senatu centuriisque arcte conjuncti 
fuissent, eoque factum esse, ut ad senatus partes 
sese applicarent: id quid sibi velit, non intelligo; 
Latina enim erat magna ex parte tota plebs, et li- 
cet genere opibusque praestantes pauperem plebem 
et ignobilem contemnerent, tamen et ipsi erant ple- 
beji, ejusdem gentis, ejusdemque juris, honoribus, 
connubio, agrorum publicorum possessione aeque 
atque illi prohibiti* 2 .), denique omnium, quae cetera 
plebs seditionibus sibi quaerebat jura, eorundem et 
ipsi expertes. Et quamquam singulos (ut fere fit, 
ubi duo ordines ita inter se contendunt, ut quae al- 
ter sibi retinere studet jura praecipua, eorum alter 
particeps fieri nitatur) honoris equi publici cupi- 
dos, a suis aversos ad superiorem ordinem sese ap- 
plicuisse, patrum gratiam pro dignitate habuisse, 
ideoque a patriciis consulibus lectos esse, verisimile 
est : tameu equi publici neque honor neque commo- 
dum tantum erat, quo multos, ut suos proderent, pel- 
lectos esse credibile sit. Quin etiam indignius reli- 
qua plebe patrum injurias eos tulisse conjeceris, 
qui propter opum praestantiam gentisque nobilitatem 
eo majore cum jure dignitatis aequabilitatem poscere 
sibi viderentur- Posteris temporibus, ubi aditu ad 
curules magistratus omnibus civibus patefacto nobi- 
litas orta est, in duodecim centuriis nobilium, qui 
patricii non erant, filii fuerunt, ita ut duodevigenti 
equitum centuriae nobilem juventutem continerent 
et seminarium essent senatus. 

82) Walter, R<’Sm. Rechtsgesch. p. 42. 

Verum haec ad posteriora tempora pertinent; 
ad quae priusquam progrediamur, rei militaris magna 
mutatio commemoranda est, quae in annum trecen- 
! tesimum quinquagesimum secundum urbis incidit 83 ). 
Quo anno clade ad Vejos accepta, quibus census 
equester erat, equi publici non erant assignati, se- 
natum adierunt equisque suis se stipendia facturos 
esse promiserunt. Summo gaudio id a senatu acce- 
ptum est. Equitibus gratiae actae, aeris certus nu- 
merus assignatus est. Tum primum suis equis merere 
equites coeperunt. Ita equestris militiae splendidio- 
ris omnes, qui censum haberent, participes facti 
sunt; atque duplex ex eo tempore erat equitum ge- 
nus, alterum eorum, qui equum publicum haberent, 
aes hordearum acciperent, suffragia in duodeviginti 
centuriis ferrent, alterum eorum, qui equis privatis 
mererent et stipendium acciperent; quod primo du- 
plex ejus stipendii fuisse videtur, quod pediti daba- 
tur, mox triplex factum est 84 ). Equites equo pu- 
blico a veteribus scriptoribus modo equites Romani, 
modo equites illustres, modo ordo equester (quam- 
quam re vera hoc nomen postea demum ortum est) 
appellantur 86 ). Multo majorem autem fuisse nume- 
rum eorum, qui equis privatis stipendia facerent, e 
nonnullis Livii locis perspicitur; dignitate eos multo 
equitibus Romanis fuisse inferiores eo apparet , quod 

83) Liv. V, 7. 

84) Liv. V, 12. 

85) Liv. XXII, 14. XXV, 37. XXXIX, 31. — XXX, 
18. — IX, 38. XXL 51. XXIV, 18. 

neque in comitiis locum praecipuum tenebant, ne- 
que annulum aureum gerebant 86 ). Attigi haec omnia 
brevissime, ne quae a Marquardto p.12 et Zumptio 
p. 78 et Beckero p. 265, uberius disputata sunt, re- 
peterem. 

Jam temporum ordine ad eam mutationem to- 
tius rei publicae formae ducimur, qua centuriarum 
descriptio ad tribuum rationem accommodata est w ). 
Quae quando sit facta et a quo et quomodo aeque 
incertum est, et nunc accuratius non quaeram; qua 
facta rei publicae formam ad rationem magis popu- 
larem 88 ), imminuta divitum potentia, transformatam 
esse inter omnes constat. Ad equites autem quod 
attinet haec fere novata sunt: E Servii Tullii legi- 
bus quum equitum centuriae ad suffragia ferenda 
primae vocarentur, quare praerogativae appellaban- 
tur, hoc jure sublato, ut una centuria praerogativa, 
quae ceteris praeiret, sorte legeretur, institutum 
est 89 ). Quod quanti momenti fuerit’, inde apparet, 
quod nunquam fere praerogativae auctoritatem ce- 
terae centuriae non sequebantur. Ad praerogativae 
autem sortitionem utrum omnes centuriae admissae 


86) Liv. XXI, 59. IX, 38. XXX, 18. XXXIX, 
31. XXIII, 12. 

87) Cfr. Marquardt Fortsetz. v. Beckers rOmischen 
Alterth. II, 3. p. 9. 

88) Liv. I, 43. Dionys. IV, 21 ovrog 6 xoofiog 
xov nokirevfiarog Iv xotg xad-’rjjxag xexlv t/rctt XQovotg xal 
(i£taj}£f3fo]r ai elg rb dijfionxtorcQOV. 

89) Cfr. Peter Epocben p. 193 ff. 

sint, ambigitur, neque diserta hujus rei testimonia 
exstant; rei tamen natura considerata, Marquardti 
sententia 90 ), et equitum centurias, ne quod jus le’ge 
demptum esset, casu nanciscerentur, et inferiorum 
classium centurias, ne sumina praerogativae aucto- 
ritas ad infimos perveniret, ab hac sortitione exclu- 
sas fuisse , ceteris probabilior esse nobis quidem 
videtur. Praerogativam sequebatur prima classis 
cum equitum centuriis et ita quidem , ut una omnes 
suffragia ferrent, renunciarentur tamen primo loco, 
ut assolebat, sex suffragiorum tum duodecim cen- 
turiarum equitum, denique ceterarum primae classis 
centuriarum suffragia. Equites simul cum prima 
classe suffragia tulisse, partim e rei ratione colligi 
potest ; nam praerogativam quandam retinuissent, 
si una|excepta centuria omnibus anteivissent, partim 
eo confirmatur, quod omnino non singulae centuriae, 
sed totae classes ad suffragium vocabantur 91 ), equi- 
tum autem centuriae compluribus locis primae classi 
aperte adnuinerantur. In reuunciatione dignitatis ra- 
tio habebatur. 

Sex suffragia post primam classem vocata 


90) Cfr. 1. 1. p. 18. p. 27. Anmerk. 73. 

91) Cic, Pbil. II, 33: „Ecce Dolabellae comitiorum 
dies; sortitio praerogativae; quiescit; renuntiatur: tacet; 
prima classis vocatur; renuntiatur; deinde ut assolet suf- 
fragia; tum secunda classis." 

Liv. XLIII, 16: „Quum ex duodecim centuriis 
equitum octo censorem coridemnassent, multaeque aliae 
primae classis" etc. 

esse Niebuhrius e loco Ciceronis modo laudato col- 
legit, quocum loco alterum Livii (XLU1, 16) con- 
j unxit ex quo, sex suffragia a ceteris equitum 
centuriis discreta fuisse, apparere contendit. Ad 
priorem locum autem quod attinet, primum monen- 
dum est, sex suffragia nunquam omisso numero 
simpliciter suffragia appellari, deinde, Niebuhrii opi- 
nionem arctissime cum tota ejus de classium de- 
scriptione sententia haud dubie falsa cohaerere, 
apparet. Quum enim in sex suffragiis nulla cen- 
sus ratione habita omnes patricios fuisse crederet, 
a ceteris equitum centuriis illa omni modo disjun- 
gere studuit. Quae quum ita sint, rectissime ver- 
bum „renunciatur“ post verba „ prima classis vo- 
catur” delendum esse, Zumptiuin et Madwigium 9 *) 
vidisse arbitror. Livium autem loco laudato eam 
ob causam sex suffragia non diserte commemora- 
visse, Peterus (Epochen p. 60) demonstravit, 
quod ab iis censorem absolutum esse per se 
pateret M ). 

Restat difficillima de universo centuriarum 
numero, qui tunc constitutus sit, quaestio; quam 
paucis absolvere, quum rei natura, qua decet cum 
diligentia tractare, hujus commentationis ratio me 
vetet, in universum Marqnardti sententiam, e qua 


92) Niebuhr. Rum. Gescb. III p. 398. 

93) Z. Ueber die Abstimmung d. rom. Vollcs in d. 
Centuriatcomitien p. 16 n. 2. M. opusc. i p. 169. 

94) Cfr. Becker II, 1 p. 249. 

centuriarum numerus a<l trecentarum sexaginta octo 
summam auctus est, mihi probatam esse, dicere 
satis habebo. Aucto autem in hunc modum cen- 
turiarum numero et dempto ceteris centuriis prae- 
eundi in comitiis jure , minutam esse equitum in co- 
mitiis potestatem, nemo non videt. 

Equorum publicorum quum certus numerus 
definitus esset, fieri non potuit, quin multi censum 
equestrem haberent, quibus equi publici non essent 
adsignati. Qui quum , praeterquam quod equis 
privatis merebant, nulla juris ac status praestantia 
in modum ordinis inter se conjuncti essent, con- 
junxit tamen eos divitiarum negotiorumque aequa- 
litas. Quum enim mos esset Romanis, ut vecti- 
galia et ultrotributa locarent, prolatis imperii fini- 
bus auctisque in re publica administranda impensis 
vectigalia et ultrotributa eum in modum aucta sunt, 
ut ii tantum, qui divitiis pollerent, ad ea redimenda 
accedere possent; atque senatores et magistratus 
quum ab omni quaestu legibus prohibiti essent 95 )* 
in omnibus ejusmodi negotiis ii maxime versarentur 
necesse erat, qui censum equestrem haberent; qui 
quo majore cum commodo agere possent, societa- 
tes inire solebant. Quae redemptorum societates 
quantas mox vires et auctoritatem quum Romae 
tum in provinciis nactae sint, omnibus notum est. 

Quae autem ratio publicanis cum equitibus equo 
publico intercesserit, et utri in re publica parti, 

96) Liv. XXI, 63. Cie. Verr. II, 3, 57. 

optimatium an popularium, utrique se.se applicuerint, 
restat ut quaeramus. Quam quaestionem a Mar- 
quardto et Petero 86 ), qui ceteris accuratius in hanc 
rem inquisiverunt , prorsus diverse dijudicatam esse 
video. Marquardtus enim ita fere disputat: ,,In 

provinciis plurimum pollebant magistratus , longe 
maximam partem homines nobiles, et 'publicani. 
Utrique autem quum, suis commodis dediti, provin- 
cias pari modo exhaurirent, inter se invidi erant 
diligenterque observabant, ne alteri nimium sibi 
arrogantes alterorum commodis officerent. Provin- 
cialibus autem quum nullum praesidium esset, et 
contra publicanos nisi in magistratibus, et contra 
magistratus nisi in publicanis, inde factum est, ut 
simultas inter illos oriretur gravissima et modo ma- 
gistratus in pecuniis exigendis publicanos impedi- 
rent, negotiantibus officerent, provincialibus auxilio 
essent, modo publicani, quotiescunque magistratus 
repetundarum accusarentur, provinciales testimoniis 
suis juvarent. In quo nobilium publicanorumque 
dissidio ab utra parte equites equo publico stete- 
rint, ex iis perspici potest, quae Livius XLII1, 16 
de censoribus C. Claudio et T. Sempronio, quibus 
tribunus Rutilius perduellionis diem dixit, memoriae 
tradidit. Quum enim censorem Claudium condem- 
narent non solum inultae primae classis centuriae, 
in quibus publicani, imprimis illi propter edictum 
de vectigalibus redimendis infensi , plurimum vale- 

<J6) M. eqq. Rom. p. 18. P. Epochen p. 263. 

bant, sed etiam ex duodecim equitum centuriis octo, 
principes contra civitatis veste mutata supplices ple- 
bem circumirent: inde ex equitibus equo publico eos, 
qui in duodecim centuriis erant, cum publicanis 
stetisse, ad quos sine dubio ipsi magnam partem 
pertinerent, sex suffragia autem senatores nobiles- 
que continuisse, (nam ut cetera patriciorum privile- 
gia sic principem hunc in comitiis locum nobili- 
tas sibi vindicaverat), ideoque a Livio diserte non 
commemorata esse apparet, quod ab iis absolutum 
esse censorem per se pateret.“ Atque ita quidem 
Marquardtus; cui Peterus haec maxime opposuit: 
Primum in causa censorum nimis ursisse illum pu- 
blicanorum in eos odium; neque enim hanc solam 
tot centuriis causam fuisse censorem condemnandi, 
accessisse alias, (asperam censuram concionemqqe 
a tribuno avocatam), accusationis autem ansam de- 
disse injuriam libertino factam. Deinde alteri cen- 
sorum etiam nobilium ipsorum multos infensos fu- 
isse apparere; si enim duodecim equitum centuriae 
magnam partem ad publicanos pertinuissent, nobi- 
libus ab initio in iis nullam spem ponendam, neque 
mirum futurum fuisse , quod censorem condemna- 
vissent. Tum Marquardtum secum ipsum pugnare. 
Pagina 16 et 1/ et 21 enim, senatores eorumque 
filios duodeviginti equitum centurias complevisse 
equitesque equo publico eosdem fere fuisse atque 
nobiles, eum contendisse: pagina 22 autem senato- 
res nobilesque omnes in sex suffragia compellere. 
Deinde pagina 24 anno centesimo trigesimo tertio 

conjunctos etiamtum fnisse equites et senatores legi, 
et pagina 26 in eqnitum centuriis paucos fuisse, 
qui a senatoriis partibus non starent: pagina 22 
contra equites duodecim centuriarum [publicanorum 
socios, nobilitatis adversarios, quin magnam par- 
tem ipsos publicanos appellari. Ceterum quum ser- 
vata lege, ne quis nisi patricius in sex suffragia 
legeretur, nullum inde aut populo aut rei publicae 
detrimentum oriri potuisse appareat, morem antiquum 
sublatum ac sex suffragia, initio patriciorum propria, 
postea nobilitatis facta esse, nulla nos causa cogi, 
ut credamus. Denique inter publicanos nobilitatem- 
qne discidium 'post leges judiciarias C. Gracchi 
perlatas demum ortum esse, testari et Appianum 
(b. c. I, 22), et Varronem (apud Nonium cap. 6 
bicipitem) et Plinium (H. N. XXXIII, 8) et Livium 
(epit. 60) et Florum (III, 17, 3) 9r ). Acjre vera 
antequam judicia ^equitibus tradita essent, nullum 
aut ipsis fuisse ad impugnandam nobilitatem telum, 
aut 'provincialibus ad injurias magistratuum vindi- 
candas in iis praesidium satis validum. Testimo- 
nia enim equitum parvi fuisse momenti apud judices 
senatores , magistratibus . et ipsis nobilibus , haud 
dubie faventes. 

Cui Peteri argumentationi, cujus summa est, 
ante leges Gracchanas non solum equites equo 
publico, sed etiam publicanos ab optimatium parti- 
bus stetisse, quid opponi possit, quod alicujus sit 

, 97) Peter Epochen. p. 14& 

momenti, non video. Ad populi autem, ut hoc unum 
addam, de censoribus judicium quod attinet, publi- 
canorum odium non unam Claudii condemnandi cau- 
sam fuisse, et eo apparet, quod alterum censorem 
non aeque atque illum infensa sibi comitia habuisse 
manifestum est, et Livius ipse testatur, complures, 
quibus censores populi invidiam in se converterint, 
afferens causas; e quibus qquites asperam censuram, 
publicanos edictum, ne qui proximis censoribus ve- 
ctigalia et ultrotributa conduxissent, ad hastam ac- 
cederent, plebem injuriam libertino factam et con- 
cionem a tribuno avocatam exasperavisse, si conji- 
cio, non procul videor a vero aberasse. Quod quum 
omnino e judiciis, quippe in quibus , licet plurimum 
partium studio, multum tamen reorum et moribus 
et dignitati, nonnihil etiam justitiae tribui soleat, de 
factionum in re publica conditione certi aliquid col- 
ligere difficile sit: nullo modo id fieri debere appa- 
ret, ubi tot diversas invidiae concitandae causas 
convenisse constat. Et haec quidem hactenus. Pau- 
cis autem ut omnia complectar, haec fere paullo 
ante leges Gracchanas equitum conditio fuisse vi- 
detur. Duo erant omnino equitum vel potius eorum, 
ad quos aliquo modo hoc nomen pertinebat, genera, 
alterum eorum, qui equum publicum haberent et in 
duodeviginti centuriis essent, alterum eorum, qui 
censum equestrem haberent, in centuriis illis autem 
suffragia non ferrent 98 ). Priore autem in genere 


98) Marq. p. 23. not. 2. Zumpt. p. 82. 84. 

distinguenda sunt sex suffragia et ceterae duodecim 
centuriae. In illis enim non erant nisi senatores ju- 
venesque patricii, hae continebant senatores juve- 
nesque nobiles plebejos; quamquam etiam in eas 
patricios legere censoribus licuit. Utrique autem 
cum senatus optimatiumque partibus arctissime con- 
juncti erant, ita ut duodeviginti equitum centuriae 
seminarium senatus essent"). Qui autem censum 
equestrem haberent, equum publicum non haberent, 
juvenes equis privatis merebant, emeritis autem sti- 
pendiis publicani maximam partem fiebant. Propter 
censum in primae classis centuriis omnes erant at- 
que divitiis auctoritateque in iis plurimum valebant 
In universum autem nobilitati favebant, non quia 
sicut equites equo publico ipsi ad eam pertinebant, 
sed partim sui commodi causa, ne vectigalia redi- 
mentibus senatus censoresve, in provinciis negoti- 
antibus magistratus officerent, partim opum prae- 
stantia elati et, ut solet fere ditissimus quisque, a 
novarum rerum studio alieni. Inter se tamen nego- 
tiorum communione et aequis utilitatis rationibus ar- 
ctissime erant conjuncti , numero, opibus, auctori- 
tate pariter pollentes, neque magis divitiarum quam 
potentiae cupidi, et qui haud dubium esset, quin 
facile ab optimatium partibus disjungi possent, modo 
dignitatem locumque praecipuum in re publica nan- 
ciscerentur, quo illis resistere sine suo detrimento 
valerent. 


99) Cfr. Liv. XLU, 61. 

IV. De legibus Semproniis, quatenus ad 
equites pertinent. 

Nobilitatis publicanorumque discidium, cujus 
semina jacta fuisse ex iis, quae modo exposui, sa- 
tis apparet, C. Gracchi lege judiciaria perfectum 
esse, inter omnes constat. Verum priusquam de 
hac lege disseram, de plebiscito nonnulla dicenda 
sunt, quod non multis annis antea popularium h. e. 
Gracchanarum partium opera factum est; cujus me- 
moriam Cicero solus nobis servavit de republica IV, 
2, ubi verba haec sunt: „Quam commode ordines de- 
scripti, aetates, classes, equitatus, in quo suffragia 
sunt etiam senatus; nimis multis jam stulte hanc uti- 
litatem tolli cupientibus, qui novam largitionem quae- 
runt aliquo plebiscito reddendorum equorum." Egre- 
gia est de hoc locoMadwigii commentatio (opuscula 
I. p. 72), qui, falsa interpretatione eorum, qui suf- 
fragia sex equitum suffragia , verba „etiam senatus" 
commate interposito ab iis, quae antecedunt, disjun- 
genda esse censuerunt, refutata, Ciceroniani loci 
hanc unice veram interpretationem proposuit. P. 
Africani minoris aetate et antea senatores in equi- 
tum centuriis suffragia tulisse, tunc autem fuisse, 
qui, neglecta utili hac senatorum equitumque conjun- 
ctione et novam largitionem quaerentes, plebiscitum 
fieri cuperent, ut equi a senatoribus redderentur. 
Rem autem , quam Cicero hoc loco a nonnullis ten- 
tatam dicat, paullo post factam esse, ejusque muta- 

5 * 

tionis instantis sensum et reprehensionem a Cicerone 
Africano tributam esse. De singulari autem sena- 
torum jure, suffragiorum in equitum centuriis feren- 
dorum quum supra satis dictum sit, restat, ut qua- 
lis fuerit et utilitas, quam sublatum iri, et largitio, 
quam quaeri Scipio queritur, paullo uberius expo- 
natur. Utilitas autem haud dubie in eo positp erat, 
quod senatores, quam diu in equitum centuriis suf- 
fragii ferendi jus habebant, et auctoritate et aetate 
plurimum in iis valebant secumque trahebant junio- 
rum suffragia; sublato autem hoc jure heri non po- 
tuit, quin et ipsorum per primae classis centurias 
dispersorum in comitiis centuriatis vis minueretur, et 
equitum centuriae facilius ad partes adversariorum 
traducerentur. Non quo in universum senatus equi- 
tumque concordiam hoc [plebiscito sublatam esse 
arbitrer, nam equestris et senatorii ordinis discidium, 
quod postea ortum est, non tam ad equites equo 
publico quain ad publicanos pertinuisse mox appa- 
rebit; neque quo permagnam senatui cladem, jure in 
equitum centuriis suffragii ferendi dempto, illatam 
esse credam, nam multo plus jam antea auctoritate 
et gratia quam paucis illis suffragiis valuerant; sed 
tamen et utilitas aliqua erat in quibusdam quamvis 
paucis centuriis haud dubie regnandi, et honoris 
aliquid positum esse videbatur in praecipuo loco, 
quem usque ad hoc tempus senatores in maximo 
comitiatu obtinuissent. Ita autem de hac re statu- 
ens, multum me a Marquardto discedere, probe scio, 
qui, plebiscito illo non tam parti populari quam se- 

natui nobilibusque commodum vel quaesitum vel par- 
tum certe esse, censere videtur; quippe, orto e pro- 
vincialibus discordiis inter publicanos equitesque et 
nobilitatem discidio, commodius fuisse senatoribus, 
per tribus suas dispartitos multis locis suffragia ferre, 
quam in iis, in quibus jam nihil valuissent, centu- 
riis 10 °). Verum primum quidem illo tempore omnino 
inter equites equo publico et senatores nullum disci- 
dium fuisse, jam supra demonstravi. Deinde ejt 
ipsius Marquardti sententia (p. 22.) sex suffragia 
non publicanorum, sed nobilitatis erant 101 ); ex iis 
igitur cedendi nulla senatoribus causa in publicano- 
rum abalienatione posita esse potuit. Tum ut nihil 
jam in equitum centuriis senatores valerent, quod- 
nam commodum comparari potuit in primae classis 
centurias transcriptis, in quibus publicanos regna- 
visse Marquardtus (p. 21.) ipse fatetur? An qui 
conjuncti in equitum centuriis nihil possent, dispar- 
titi inter publicanos fore ut aliquo modo plus vale- 
rent, ulla spes esse potuit? Denique si optimatibus 
commodius fuisset, senatores per tribus dispartitos 
suffragia ferre, Cicero certe non eorum, qui hujus 
commodi cupidi essent, stultitiam reprehendisset. 

Ad alteram autem quaestionem quod attinet, 
qualis in illo plebiscito fuerit largitio, primum quae- 
rendum est, utrum in loco Ciceroniano verba „red- 
dendorum equorum 44 cum nomine , .plebiscitum 44 (id 


100) Eqq. Rom. p. 24. 

101) Cfr. Peter Epocben p. 256. 

quod Zumptius p. 87 not. 1 censet) an cum no- 
mine „largitionem“ (quod Madwigio placuit) con- 
jungenda sit. Et ad plebiscitum quominus refe- 
rantur, grammatica certe ratio non prohibet, ut eo 
referamus, verborum ordo suadet. Madwigium au- 
tem, ut cum nomine largitio conjungeret, maxime 
commovisse videtur, quod in equis reddendis com 
modum ipsis reddentibus positum fuisse arbitrabatur, 
cujus ipsos senatores, majore commodo senatus in 
equitatu suffragiorum neglecto, cupidos fuisse existi- 
mavit, in quo haud dubie erravit. Oneri enim 
equum publicum fuisse collegit quum e loco Liviano 
supra laudato , quo Aebutio Bacchanalium indici a 
senatu decretum esse refertur, ne censor ei equum 
publicum assignpret, tura e loco Suetonii, quo Au- 
gustus reddeAdi equi gratiam fecisse iis narratur, 
qui majores annorum quinque et triginta retinere 
eum nollent lca ). E looo Liviano autem, quum 
ibidem id quoque Aebutio' datum esse referatur, 
ne invitus militaret, nihil colligi posse videtur, nisi 
commodius fuisse, militiae omnino immunem esse, 
quam equo publico merere. Ad Suetonii autem 
locum quod attinet, recte, si quid video, id inesse 
in eo Zumptius (p. 89) statuit, permisisse Augus- 
tum, ut vel ante stipendia emerita equum redde- 
rent ac militare desinerent^ qui quinque et triginta 
annis majores essent. Atque in universum quidem 
ut omnem militiam, sic equum publicum oneri fuisse 

1 ■ — - ([ .<!!>•' ,;tr .'i (•'.'( - 

102) Liv. XXXIX, 19: Sueton; Qctav. 38. 

non nego; senatoribus autem tantum honori esse 
potuit aut commodo; nam aut non jam stipendia 
faciebant, tum aes hordearium ad equum alendum 
suffecit; aut tribuni militum vel legati militabant vel 
exercitus ducebant, tum adjumentum militiae equus 
publicus erat ,03 ). Reddentibus ipsis igitur plebiscito 
illo commodum paratum non esse apparet. Neque 
magis de aere equestri reddito pecuniaeque inde in 
aerarium redactae largitione cogitari debet. Alio 
modo Zumptius (p. 87) rem explicavit; id enim eo 
plebiscito populares egisse contendit, ut, equis pu- 
blicis, qui senatoribus dempti essent, ad alios trans- 
latis, socios inter eos sibi pararent, qui censum 
equestrem haberent, equo publico non uterentur. 
Verum quum equitum lectio penes censores esset, 
valde exigua spes popularibus esse potuit, fore ut, 
exclusis ex equitum centuriis senatoribus, multi in 
eas legerentur, qui ipsis faverent. Accedit, quod 
equi publici assignatio commodum non ita magnum 
iis erat, qui, si equis privatis merebant, quotannis 
tria millia assium pro stipendio acciperent 104 ). Largi- 
tio igitur in equis publicis assignandis iis, quibus adsi- 
gnabantur, non inerat. Verum omnino, cur quibus lar- 
gitio, quanr plebiscito illo ortam esse, Cicero significat, 
commodo fuerit, quaeramus, non video, quum , num 
cuiquam commodo fuerit, jure dubitari posse videatur. 


103) De militiae equestris ratione paullatim mutata 
cfr. Marq. p. 61. Zumpt p. 98. 

104) Polyb. VI, 39. 

Largitio enim nonne nihil esse potest nisi pecuniae 
publicae inutilis effusio? Nonne rectissime largi- 
tionem quaerere ii dicuntur, qui rogationem ferunt, 
qua aerario onus, commodum nemini paratur. Haud 
exiguum autein onus aerario reddendorum equo- 
rum plebiscito impositum esse, nemo negabit, qui, se- 
natoribus ex equitum centuriis exclusis, tot nova aera 
equestria assignanda fuisse , quot senatores tunc 
essent, consideraverit. Atque hanc esse largitio- 
nem arbitror, quam Cicero Scipionem reprehenden- 
tem facit. Commodum autem, quod populares sibi 
quaerebant, non in equis publicis ad suos transfe- 
rendis, sed in equitum senatusque suiiragiis disjun- 
gendis positum erat; neque hoc commodum quidem 
ita magnum fuisse, ex iis, quae supra dixi, appa- 
ret. Quin fieri potuit, ut inter optimates ipsos es- 
sent, qui parvi aestimantes, utilitatem conjunctorum 
equitatus senatusque suffragiorum , neque dubitan- 
tes, quin vel exclusis senatoribus equitum centuriae 
nobilitatis causam secuturae essent, sperantesque 
fortasse, fore ut suis ipsorum filiis equi publici 
honor impertiretur, legis suasores fierent. Neque 
enim injuria Madwigius 105 ) tale quid inesse in ver- 
bis Ciceronis „nimis multis jam stulte hanc utili- 
tatem cupientibus tolli, “ contendisse videtur. Neque 
equidem dubito, quin si illius plebisciti tanta vis 
fuisset, quantam fuisse existimant, qui eo haud mi- 
nus quam Gracchi lege judiciaria partium distra- 

105) Cfr. I. I p. 82. 

ctionem perfectam esse censent 108 ), et Cicero non 
stultos eos, qui legem suaderent, sed improbos, 
turbulentos, seditiosos vocavisset, et rem tanti mo- 
menti plures scriptores memoriae prodidissent. 

Perlata autem rogatione juniores tantum in 
equitum centuriis fuisse apparet, atque egregie 
confirmatur loco, qui legitur in Q. Ciceronis libello 
de petitione consulatus (cap. 8), ubi de equitum 
centuriis „facilius, inquit, illa adulescentulorum ae- 
tas ad amicitiam adjungitur.** Senator factus apud 
proximos censores equum reddidisse videtur 107 ). 
Quod autem Suetonius narrat, senio insignes in equi- 
tum centuriis Augusti aetate fuisse, id eo factum 
esse videtur, quod multos per annos, civilibus se- 
ditionibus turbulentos, equitum census actus non 
erat 108 ). 

Venio nunc ad legem judicariam C. Gracchi, 
anno sexcentesimo trigesimo primo a. u. c. latam, 
qua judiciis ordiui equestri traditis publicani ab 
optimatium partibus aversi sunt. Qua lege, quo ac- 
curatius, quid mutatum sit, perspiciatur, non ab re 
esse videtur, pene» quos ex antiquissimis tempori- 
bus Romae juris administratio fuerit, breviter expo- 
nere. Duo autem quum causarum sint genera, alte- 
rum privatarum, alterum publicarum: judicia pri- 
vata antiquissimis temporibus penes pontifices 


106) AJarquardt p. 22. 

107) Madwig p. 85. Zumpt. p. 88. 

108) Becker II, 1 p. 257. not 22. 

erant 109 ), a Servio Tullio decemviris stlitibus judi- 
candis tradita sunt 110 ), quos e senatu sumptos esse 
verisimile est. His postea adjuncti centumviri comi- 
tiis tributis creati , qui de censu civis Romani , ubi 
ageretur, judicarent m ). Decemviri autein ex eo- 
dem tempore non nisi de capite ac statu civis jus 
dicebant. Ceterae causae omnes a judicibus privatis, 
vel recuperatoribus, vel arbitris, vel judicibus (an- 
gustiore notione) dijudicabantur, et recuperatores 
quidem et arbitros 11 *), apud quos eae causae, quae 
liberiorem e bona fide dijudicationem requirerent, 
agi solebant, ex omnibus civibus, judices non nisi 
e senatoribus sumere licebat. — Causarum publi- 
carum jurisdictio antiquitus regis erat, adbibere 
tamen solebat consilium senatorum 11 *). Provo- 
cationis quoque ad populum quaedam haud ob- 
scura indicia sub regibus reperiuntur. Pulsis autein 
regibus ad consules pervenit jurisdictio; sed mox 
provocationis jus ita amplificatum est, ut magistra- 
tuum potestas, valde arctis finibus inclusa, postremo 
in multis exiguis dicendis subsisteret neque in his 
quidem provocatione exempta esset 114 ), de causis 
publicis omnibus, quae gravioris essent momenti, 

109) Puchta Instit I. p. 141. 

110) id. p. 170. 

111) id. II, p. 23. imprimis p. 29. 

112) id. II, p. 35. 37. 

113) Becker II, 1. p. 334 f. p. 385 ff. 

114) Cfr. Geib. Gescb. d. rom. Kriminalproc. p. 
22 ff. p. 30 ff. 

populus centuriatis comitiis judicaret accusantibus 
magistratibus 116 ). De comitiorum tributorum juris- 
dictione difficillima est quaestio; in universum ta- 
men rectissime mihiGeibius (p.36 sqq.) statuisse vi- 
detur, ea tantum crimina initio certe in eorum co- 
gnitionem judiciumque venisse, quibus commissis plebi 
injuria aliqua vel detrimentum illatum esse videre- 
tur, indeque omnem eorum jurisdictionem profectam 
esse. Aeque difficile est de senatus potestate, qua- 
tenus ad juris administrationem pertinebat, certi 
quid statuere 116 ). Accurate tamen re perpensa in 
iis tantum causis senatui jurisdictio quaedam per- 
missa fuisse videtur, quae ad rei publicae admini- 
strationem, cujus summam penes senatum fuisse con- 
stat, aliquo modo pertinerent, hoc est ubique, ubi 
aliquid commissum esse vel commissum iri videre- 
tur, quo facto, ne quid respublica detrimenti cape- 
ret, cavendum esset. Verumtamen etiam in his cau- 
sis, si Romae et civium Romanorum res agebatur, 
non ipse judicabat senatus, sed rei ad se relatae 
cognitionem magistratibus , plerumque consulibus, 
mandavit, eos con»Ho decretisque adjuvit, pro im- 
perio more majorum de sontibus supplicium sumen- 
tes auctoritate sua protexit. Extra urbem latius pa- 
tebat senatus potestas. Neque enim solum ubi socii 
defecerunt, rebellaverunt, conjuraverunt, sed etiam, 
privatis criminibus- gravioribus commissis, misit quae- 

'.Iu 1 i 'J * ; . i ^1*. 'Wi 

/*' •, . .. ./ - f. .. I*' •*. |i % . . »» 

115) Cfr. id. p. 100. 

116) id. p. 39 sqq. 

Stores, qui re cognita aut ipsi in sontes animadver- 
terent, aut ad se rem dijudicandam referrent. Eo- 
demque modo de injuriis provincialibus a magistra- 
tibus factis cognitiones judiciaque senatus exerce- 
bat UT ). Sicut autem senatus causas, quae ad ejus 
curam pertinebant, et cognoscendas semper et di- 
judicandas plerumque quaestoribus, sive consules 
erant sive alii magistratus, tradebat: ita etiam popu- 
lus, praecipue ubi rei conditio aut diligentiorem per- 
quisitionem aut accuratiorem juris cognitionem re- 
quirere videretur, quaestores creare solebat, quibus 
judicium exercendum mandaret 118 ). Addi tamen 
solebat quaestoribus senatorum consilium. Magua 
autem rei judiciariae mutatio facta est institutis 
quaestionibus perpetuis. Primum enim anno sex- 
centesimo quinto ab urbe condita lege Calpurnia 
institutum est, ut judicum, de repetundis qui judi- 
carent, certus numerus quotannis a praetore pere- 
grino e senatoribus legeretur ll# ) , quo ex numero 
ad singulas causas judicandas, quot opus essent, 
sorte ducerentur, praeesset quaestioni ipse praetor. 
Mox plures ejusmodi quaestiones perpetuae institu- 

117) id. p. 50 sqq. imprimis p. 58. 

118) Singulare quoddam quaestorum genus decem- 
viri perduellionis erant Creabantur autem, ubi de cri- 
mine manifesto et propter atrocitatem conspicuo solito 
brevius agendum esse videretur. Ceterum ab iis ad po- 
pulum provocare licuit. Omnino autem perrara sunt at- 
que singularia hujus generis judiciorum exempla. Cfr. 
Geib p. 59 sqq. 

119) Geib p. 183 sqq. 

tae sunt. Ceterae autem causae, quibus perpetuae 
quaestiones non essent institutae, ut antea aut ab 
ipso senatu vel populo dirimebantur, aut quaestori- 
bus extraordinariis committebantur, ita tamen, ut 
jam non quaestores ipsi sed consilium illud sena- 
torum, quod addi iis solitum esse supra dixi, sen- 
tentiam diceret 120 ) , legeretur autem ab ipsis quae- 
storibus ex eorum numero, qui eo anno in judicum 
album inscripti erant 121 ). 

Hic igitur quum judiciorum esset status ante 
legem Semproniam, hac lege sancitum est, ut judi- 
ces ex iis legerentur, qui senatores non essent, cen- 
sum equestrem haberent, annos — nam hoc addi- 
tum esse e lege Servilia colligi licet — non mino- 
res triginta essent nati. Existit autem hoc loco 
quaestio, utrum ex judicibus selectis, ante legem 
Semproniam senatorii post eam legem equestris or- 
dinis hominibus, publicarum tantum causarum ('id 


120) id. p. 216 sqq. impr. p. 224. 

121) De pontificis maximi (id. p. 73 et 228) et pa- 
trum familias (id. p. 82 et 228) jurisdictione, utraque 
valde arctis finibus inclusa, uberius dicere non opus esse 
censui. Verbo monere satis est, pontifioem non nisi de 
sacerdotum criminibus iis, quae ad sacra cultumque deo- 
rum pertinerent, judicavisse, patris familias jurisdictio- 
nem in puniendis servis, liberis, uxore substitisse. — Tri- 
umvirorum capitalium, ut hoc quoque addam, quibus ju- 
risdictionem satis amplam permissam fuisse, sunt, qui con- 
tendant, in disciplina securitateque publica tuenda paullo 
latius patebat potestas (id. p. 226). Centumvirorum ju- 
risdictio denique ad causas publicas omnino non pertinuit 
(id. p. 233). 

quod Pnchta II, p. 38 contendit), an privatarum quo* 
que (id quod Madvigio opusc. II, 243 not. I et Mar- 
quardto p. 25 not. 22 placuit) judices sumti sint 1M ). 
Atque hoc quidem jure Madwigius et Marquardtus 
contendisse videntur, nullum esse omnino judicio- 
rum publicorum privatorumque separatorum apud 
veteres scriptores indicium; quem autem pro certo 
suae sententiae testimonio afferunt locum Polybii 
VI, 17., eo nihil, nisi e senatoribus et publicarum 
et privatarum causarum judices dari, Polybius dicit, 
unde aeque late judicum selectorum potestatem pa- 
tuisse, nacessario non consequitur. Contra non ma- 
jorem demonstrandi vim locus Suetonii habere vi- 
detur m ), quem, ut Augustum demum judicia privata 
judicibus selectis tradidisse comprobet, Puchta af- 
fert. Quo ex loco quum Augusti aetate etiam pri- 
vata judicia judices selectos exercuisse appareat, 
ante eum rem aliter se habuisse, non consequitur. 
Imo si Augustus quartam decuriam, quae de leviori- 
bus summis judicaret, instituit, haecque judicia haud 
dubie privata fuisse putanda sunt: antequam haec 
decuria addita esset, et illa et de majoribus summis 
aliaque judicia privata ceterarum decuriarum fuisse 


122) Cfr. Klenze Lex Servilia proleg. p. XIV, 
qui „salteiu legibus Corneliis latis, inquit, his judicibus 
etiam privata judicia concessa sunt“ Argumenta non 
addidit. 

123) Octav. 32: Ad tres judicum decurias quar- 
tam addidit ex inferiore censu, quae judicaret de leviori- 
bus summis. 

oportet, atque ad easdem jam ante Angustum per- 
tinuisse veri simillimum est, quum earum ab illo 
potestatem auctam esse nemo testetur. 

Equitibus solis lege Sempronia judicia tradita 
esse, et veteres scriptores plerique referunt, et inter 
recentioris aevi viros doctos fere omnes constat 1 * 4 ). 
Ad perferendam autem legem plurimum valuit, quod, 
quae usque ad illud tempus praecipue in repetun- 
darum quaestionibus obtinuerat judiciorum corruptio, 
omnium indignationem atque invidiam moverat. Lege 
perlata judicia ad publicanos pervenirent necesse 
erat 124 ), qui ex eo tempore, ab optimatium partibus 
distracti, medium inter senatum plebemque locum 
tenere et tertia populi pars esse coeperunt. Ad 
eos ordinis equestris nomen pertinebat; quod nomen 
quamquam Ciceronem demum stabilivisse, Plinius 
(H. N. XXXIII, 8) auctor est, ordinis tamen origo 
a lege Sempronia haud dubie est repetenda. Equi- 
tes equo publico autem, quos cum nobilitate arctis- 
sime conjunctos fuisse supra demonstravi, sicut an- 
tea optimatium causam secuti sunt. 


124) Cfr. Marquardt p. 25 not. 22. Walter Rom 
Rechtsgesch. p. 243. not. 49. Puchta 1 , p. 267. Geib. p. 
196 sqq. Heeren Gesch. der Revolut. d. Gracchen. Kl. 
histor. Scbr. I. p. 237. 

125) Cfr. Marq. p. 25. Peter p. 148. Zumpt p.91. 

V. De equitum inde a Gracchorum aetate us- 
que ad rei publicae liberae finem conditione. 

Tempora, quae proxime sequuntur, optimatium 
populariumque certamina illa continent, quae, causa 
et origo mali quum in morum corruptela, paucorum 
opulentia, multitudinis egestate, nobilitatis nimia po- 
tentia, provinciarum calamitate posita esset, Grac- 
chorum aetate eruperunt, et quuin nobilitas dignita- 
tem, populus libertatem in lubidinem vertere coepis- 
set 12 ®), in dies vehementius exarserunt. Mox a con- 
cionum altercationibus ad arma et vim, ab urbanis 
tumultibus ad bella civilia atrocissima ventum est, 
quae postremo in rei publicae ruinain libertatisque 
exitium verterent. In quo partium certamine et po- 
pularium partium vis et robur in ordine equestri, 
et civilium contentionum uberrima materia in legi- 
bus judiciariis posita erat, quum, qui judicia tenerent, 
et ipsi impune socios vexare, provincias exhaurire, 
rempublicam peculari , leges contemnere posse vi- 
derentur, et adversariorum injurias propulsare ac 
vindicare, multarum, exilii, mortis denique metu ip- 
sos terrere valerent. Sed de partium studiis sin- 
gulatim aut pro magnitudine disserere et a consilio 
et a mensura hujus opusculi alienum est; quam- 
obrem leges judiciarias enumerare et publicanorum 
equitumque equo publico , quae per hoc tempus in 


126) Cfr. Sallust. Jugurtha 41. 

re publica conditio fuerit, breviter significare sa- 
tis babebo. 

Judiciis demptis quantum potentiae adminicu- 
lum senatui ereptum esset, mox apparebat. Quam- 
quam enim et C. Gracchus ipse occisus et alii multi 
partium popularium principes necati sunt iar ), tamen 
cum latore legis legem ipsam tollere nobilitas non 
valebat. Atque postquam bello Jugurthino optimates, 
ab hoste pecuniam accipere non dedignati, quan- 
tum in se esset nequitiae, aperuerunt, plebs ulci- 
scendi occasionem, lege Mamilia, ut in eos quae- 
reretur, qui corrumpi se a Jugurtha passi essent, sibi 
oblatam, odio magis nobilitatis quam cura rei pu- 
blicae avidissime arripuit judiciisque asperrimis ve- 
terum injariarum poenas repetebat. Quo autem ira- 
cundiae saevitiaeqne 'processum sit, eo maxime ap- 
paret, quod (tantam judiciorum acerbitate equites in 
se invidiam concitaverant) anno sexcentesimo qua- 
dragesimo octavo senatus pervicit, ut Q. Servilii 
Caepionis lex perferretur m ) , qua judiciis senatui 
redditis, saeviendi in principes civitatis finis vel 
potius brevis intercapedo facta est 199 ); nam paullo 
post lege Servilii Glauciae equitibus judicia restituta 
sunt 130 ). Qua lege, ne quis, qui aliquomodo ad se- 


127) Cfr. Sallust. Jugurtha 31. 40. 

128) Tacit. annal. XII, 60. Klenze, lex Servii. XV 

not. 71» | • 

129) De anno, quo lata sit lex, Klenze disputat, 
p. XVII. 

130) Cic. Brutus. 62. pro Scauro frgm. 2. 

natum pertineret, inter judices legeretur, diligentis- 
sime cautum est 1 ® 1 ). Numerus judicum quadringen- 
torum quinquaginta definitus est, quos legeret eo 
quidem anno, quo lex jussa esset, praetor peregri- 
nus, postea, qui praetorum hanc provinciam sortito 
haberet 1M ). E quo numero et per delatorem et per 
reum centenis lectis, utrique quinquaginta eorum, 
qui adversarius legisset, rejiciendi jus esset. Lege 
Servilia perlata et eodem tempore partibus Marianis 
in republica dominantibus, denuo non tam in singu- 
los noxios animadverti quam in nobilitatis primores 
saeviri coeptum est, virique summae probitatis in- 
justissimis judiciis damnabantur, velut P. Rutilius 
Rufus, Mucii Scaevolae, qui Asiam propraetore 
maxima cum integritate administraverat, legatus, quo 
damnato nemo tam innocens visus est, ut non time- 
ret judicia 1 ® 3 ). Quo tempore quam fractae fuerint 
optimatium opes, quantique eorum interfuerit, ut ju- 
dicia recuperarent, ex iis apparet, quae de lege ju- 
diciaria M. Livii Drusi, anno urbis sexcentesimo 
sexagesimo tertio lata, memoriae traduntur. Neque 
enim solum ipsa rogatione partibus popularibus mul- 
tum concessum est, tulit enim Livius, ut ad trecen- 
tos senatores, ad quem numerum senatus civilibus 
discordiis redactus erat, trecenti ex equitibus lecti 
adderentur hique una judicarent, sed etiam plebem 

131) Fragmenta legis Servii, repetundarum conjun- 
xit, restituit, illustravit Klenze Berol. 1825. cfr. p. 27. sqq. 

132) Cfr. id. p. 19. p. 28. p. 33. sqq. 

133) Cic. pro Scauro frgm. 2 

largitionum, socios et italicos populos civitatis spe 
sollicitare, ut eorum ope legem perferret, senatus 
non aspernatus est 134 ). Dixi concessum esse hac 
lege aliquid partibus popularibus. Neque enim Pe- 
tero assentior, qui (p. 238) equites, quos teste Ap- 
piano (b. c. I, 35) aQicrrivSriv in senatum legi lex 
jussisset, non ordinis equestris primores, sed equi- 
tes equo publico habendos esse contendit. Nam et 
in Livii epitome 13s ) ordo equester diserte nominatur, 
et Vellejus plebis commodis aliqua ex parte hac lege 
consultum esse testatur, neque si de nobilium filiis 
in senatum legendis actum esset, senatus ipse nobi- 
litasque, aegre societatem cum equitibus ferens, legi 
adversata esset. Verum utut se haec habent, legem 
Liviam aut omnino perlatam non esse , aut cum ce- 
teris ejusdem legibus a senatu, decreto facto, con- 
tra auspicia esse latas, antiquatam paullo post, sa- 
tis constat 1 ® 4 ). Judicia equites retinuerunt; invidia 
autem omnis et legum agrariarum frumentariarum- 
que, qua plebem sollicitatam, et belli socialis, quod 
senatus opera concitatum esse, populares clamita- 
bant, in nobilitatem versa est. Neque tamen sena- 


134) Cfr. Liv. epit. 70. 71. 

135) epit. 71: Pertulit ut aequa parte judicia pe- 
nes senatum et equestrem ordinem essent. Vellej. II, 
13, 2: Senatus non intellexit, si qua de plebis commodis 
ab eo agerentur , ea veluti inescandae multitudinis causa 
fieri, ut minoribus perceptis majora permitteret. Cfr. Au- 
rei. Victor d. viris illust. 66. 

136) Geib. p. 199. 

6 * 

tus judicia si non tota, at ex parte tamen recupe- 
randi spem deposuit; mox Sullae auctoritate in dies 
crescente vires reparavit, pervicitque, ut anno sex* 
centesimo sexagesimo quinto lex Plautia perferretur, 
e qua tribus singulae ex suo numero quinos denos 
quotannis judices crearent 137 ). Qua lege quamquam 
et senatoribus et plebejis ad judicia aditus patefa- 
ctus erat, tamen tantum publicani in comitiis valu- 
isse videntur, ut longe plurimi judices ex iis legeren- 
tur. Quod si non ita fuisset, Cicero (in Verr. 1, 13) 
ordinem equestrem annos prope quinquaginta con- 
tinuos judicavisse dicere non poterat. 

Maxima autem rei judiciariae mutatio per Sul- 
lam facta est. Simulatque enim dictatura potitus 
est, trecentis equitibus lectis senatum supplevit eique 
judicia reddidit, judices omnes, ut a praetore ur- 
bano legerentur instituit ,S8 ). Sulla autem, nemo du- 
bitabit, quin maximam partem equites equo publico, 
qui cum optimatium partibus arctissime essent con- 
juncti, ac, si quos publicanos, deditissimum quemque 
causae nobilitatis in senatum legerit. Neque tamen 
senatus major quam equitum in judicando integritas 
erat; eadem judicum corruptio, eadem in partium 
socios lenitas, in adversarios crudelitas, eadem deni- 
que avaritia, injustitia, nequitia m ). Vivo autem Sulla 
senatoriorum judiciorum invidia occulta atque cora- 


137) Geib. p. 199. 

138) Liv. epit. 89. Vellej. II, 32. Tacit. Annal. 
XI, 22. Cic. pro Cluent. 43. cfr. Geib. p. 211. 

139) Cfr. Cic. pro Cluent. 24. 

pressa, mortuo illo vehementissime prorupit, neque 
deerant, qui rempublicam sistere posse negarent, nisi 
ad equestrem ordinem judicia referrentur lt0 ). Hic 
rerum status quum esset, praetor L. Aurelius Cotta, 
ipse homo nobilis et postea princeps senatus, ve- 
ritus, ne, si ab adversariis prima rei mentio fieret, 
prorsus judiciis senatus exturbaretur, simulque ordi- 
num conjunctionem saluberrimam rei publicae fore 
ratus, anno sexcentesimo octogesimo quarto legem 
tulit et pertulit, ut tres judicum decuriae institue- 
rentur prima senatoria, altera equestris, tertia tri- 
bunorum aerariorum. — Tribunorum aerariorum 
mentione illata, necesse esse videtur, ut quid de iis 
statuendum esse putem, paucis exponam. Inquisi- 
verdnt autem in hanc rem accuratissime Madwigius 
(opusc. 11. p. 242) et Mommsenius (de tribubus Ronr 
cap. 1, §.3 — 9); sed utriusque commentationem ac- 
curatius percensere quum longum sit, summatim, 
quae ab iis effecta esse putem, exponere satis ha- 
bebo. Sunt autem haec fere: Tribuni aerarii anti- 
quitus dicebantur tribunm curatores sive cpiXa^xoi * 41 ), 
quibus praeter alia munera id quoque impositum 
erat, ut pecuniam, pro stipendio militibus solvendam, 
aut a certo civium numero cogerent, aut ex aerario 
acciperent, militibusque post dimissum exeunte anno 
exercitum exauctoratis numerarent, propter quam 
pecuniam pignora ab iis capere militibus licebat U4 ). 

140) Cic. Verrin. III, 96. 

141) Mommsen p. 20 sqq. 

142) Mommsen p. 44 sqq. Madw. p. 260. 


Digilized by Google 



86 — 


Fuerunt autem cujusque tribus antiquitus quini, 
post mutatam Servianam centuriarum discriptionem 
deni tribuni aerarii 14 *). Et populi Romani quidem 
magistratus non erant, sed id quod nos dicimus 
„Kommunaibeamte,“ a tribulibus suis editi, neque 
inepte cum symmoriarum Atheniensium praefectis 
comparantur ,44 ). Censum iis certum praestitutura 
fuisse, ne pecunia publica crederetur nisi iis, quo* 
rum certa fides esset in re pecuniaria, verisimile 
est 144 ). Ex quo autem, tota rei militaris ratione mu- 
tata, legiones anno exacto non dimitti solebant, sti- 
pendiumque non exauctoratis sed in castris, aut e 
praeda coactum, aut Roma ex aerario missum, sol- 
vebatur, tota hujus pecuniae cura ad quaestores 
translata est; idque jam ante Catonis et Varronis 
aetatem factum esse, horum ipsorum locis nonnullis 
' demonstratur 146 )» Quo facto qui tribubus praeerant, 
jam non tribuni aerarii, sed, quod erant, curatores 
tribuum appellabantur 14r ); neque tamen aut rei aut 
nominis antiqui memoria evanuit, sed populari prae- 
sertim sermone conservabatur * 4S ). Jam Aurelia lex 
instituit, ut ex his tribuum curatoribus, qui essent 
fuissentve, tertia judicum decuria legeretur, vocare- 

143) Mommsen p. 5b et p. 83. 

144) Cfr. Schoemann antiqq. juris pubi. Gr. p. 322 
sqq. Mommsen p. 53. 

145) Madw. p. 261 

146) Mommsen p. 48. Cato apud Geli. VII , 10. 
Varro L I. V. 49. 

147) Mommsen p. 51. 

148) Mommsen p. 51 —57. 

turque nomine ex antiquitate repetito tribunorum 
aerariorum. Quo facto ordo constitutus est tribu- 
norum aerariorum eodem modo, ut equitum ordo 
tunc demum esse coepit, ubi judicia iis tradita sunt. 
Quum autem ilio tempore in primae classis cen- 
turiis permultos fuisse constet, qui censum eque- 
strem haberent, ex iisque, ut qui plurimum auctori- 
tate et opibus valerent, tribuum curatores maximam 
partem lectos esse verisimile sit: inter judices ter- 
tiae decuriae a praetore, quem dignitatis rationem 
habuisse consentaneum est , vix quemquam lectuin 
esse, nisi qui censum equestrem haberet, jure col- 
ligi posse videtur 149 ). Unde factum est, ut quum 
alii tum Cicero (pro Flacco 38. 2) tribunos aerarios 
equitum nomine complecteretur 160 ). — Eadem lege 
Aurelia institutum est, ut non, id quod antea fieri 
solebat, in unam sitellam judicum tabellae conjice- 
rentur, sed suam quaeque decuria sitellam haberet 161 ); 
id quod lege Vatinia sublatum, eodem anno lege 
Fufia restitutum est. Sequitur lex Pompeja anno 
sexcentesimo nonagesimo nono lata. Qna lege quid 


149) Cfr. Zumpt p. 92. not. 1, 

150) id. pro Cluent. 47. Schol. Bob. ad or. pro 
Flacco 2: tribuni aerarii et equites Romani, ejusdem or- 
dinis viri. Cfr. Zumpt. p. 92. not. 1. 

151) Cfr. Gottiing p. 476. Marquardtus hoc loco 
(p. 42) in mirum incidit errorem. Quod enim lege Fufia 
primum institutum esse ait anno 694, ut sua cuique de- 
curiae urna esset, ejus exemplum affert de Catilina repe- 
tundarum accusato judicium, quod anno 689 habitum esse 
pse scribit. 

mutatum sit, parum liquet 14 *). E verbis Ciceronis 
(in Pisonem 39) , judices judicabunt ii, quos lex ipsa 
non quos hominum libido delegerit 44 id tantum appa- 
ret , judicum lectionem non ut' antea praetoriB arbi- 
trio permissam, sed certa quadam ratione ex hac 
lege habitam esse; qualis autem fuerit haec ratio, 
non patet. Quae autem Asconius ad locum lauda- 
tum annotavit: „proraulgavit Pompejus, ut amplissimo 
ex censu, ex centuriis aliter atque antea lecti judi- 
dices aeque tamen ex illis tribus ordinibus res judi- 
carent 44 ea de censu judicum aliquid mutatum esse, 
demonstrant, sed quem in modum census auctus sit, 
non liquet; atque obscuriora etiam sunt verba ^cen- 
turiis aliter atque antea, 44 quamquam haud inepte 
ad certum quendam stipendiorum numerum referenda 
ea esse cuique faciendorum, priusquam judicem legi 
liceret, Goettlingius conjecisse videtur. Huic legi 
Pompejus anno septingentesimo secundo, quum Mi- 
lonis causa ageretur, duas alias adjecit 143 ), alteram 
de vi specialem, alteram de ambitu latius patentem 
et ex speciali et generali mixtam, qua instituit, ut 
trecenti sexaginta judices ex iisdem tribus ordini- 
bus legerentur, ex his, testimoniis dictis, sorte duce- 
rentur octoginta unus, duodetriginta senatores, vi- 
ginti septem equites, viginti sex tribuni aerarii; quo 
ex numero, causa perorata, et accusatori et reo 
quinos cujusque ordinis rejicere liceret, ut senten- 


152) Cfr. Goettling p. 482. 

153) Cfr. Madwig. I. I, p. 246. Geib p. 311. 

tiam dicerent onus et quinquaginta. Quae omnia, 
quo difficilius judices corrumperentur, instituta, non 
solum in Milonis causa, sed postea quoque rata fuisse, 
apertissimis verbis testatur Dio Cassius XL, 52: 
x au rctvTa fikv aXXa, re riva xara xdvraiv o/nouot; riov 
SixacrTiiQiwv erd^n 164 ). Neque tamen diu haec ju- 
diciorum forma permansit .Caesar enim anno septin- 
gentesimo octavo judicia ad duo genera judicum 
redegit, tribunos aerarios, quod erat tertium, sustulit, 
in judicibus legendis veterem sortitionis ac subsor- 
titionis morem restituit, judicum numerum auxit 168 ). 
Interfecto autem Caesare M. Antonius anno septin- 
gentesimo undecimo tertiam denuo decuriam insti- 
tuit, sed non tribunorum aerariorum, sed centurio- 
num nulla census ratione habita 16e ). Mox tamen 
Augustus, lege Antonia abrogata, senatores et equi- 
tes in tres decurias distribuit, quibus adjecit quar- 
tam, ducenariorum, quam appellavit, inferioris cen- 
sus, quae judicaret de levioribus summis 16T ), 

His expositis utras inde a legibus Semproniis 
usque ad Augusti aetatem equites in re publica 
partes secuti sint, facile elucebit 158 ). Atque in 
publicanis quidem popularium partium robur posi- 
tum fuisse, equites equo publico cum nobilitate ste- 

154) Cfr. Plut. Pomp. 55. Cato minor 48. Cfr. 
Geib. Mariivig, GSttling. I. I. 

155) Sueton Julius 41. Geib p. 209. 312. Mad» 
wig p. 249. 

156) Cicero Philipp. I, 8. V, 5. XIII, 2. 

157) Sueton. Octav. 32. Marquardt p. 50 not. 93. 

158) Marq. p 26 — 50. 

tisse , supra jam dixi. Vis tamen ordinis et au- 
ctoritas penes publicanos erat judicantes. Hi Mari- 
anarum partium eraut propugnatores, ex his Sulpi- 
cius antisenatum suum effecit, horum Sulla teste 
Appiano non minus mille sexcentos uno anno sex- 
centesimo nonagesimo primo interfecit, qui proximo 
anno trecentis equitibus Romanis lectis senatum 
supplevit. Eandem causam popularium continuo 
ordo equester secutus, legibus judiciariis modo maxi- 
mam potentiam nactus , modo, optimatibus praepol- 
lentibus, oppressus atque afflictus est, donec lege 
Aurelia senatorii equestrisque ordinis reconciliandi 
periculum factum est, quam conjunctionem neque 
senatus repudiavit, veritus, ne qua propter judicio- 
rum turpitudinem atque infamiam tunc flagraret 
invidia, judiciis prorsus exturbaretur, neque ordo 
equester aspernatus est, partim post Sullani tem- 
poris calamitatem vel partem modo judiciorum re- 
cuperare magni aestimans “*), partim eadem atque 
nobilitas formidine territus, ne civilibus turbis rena- 
tis opum divitiarumque jacturam facerent. Acces- 
sit lex Roscia anno sexcentesimo octogesimo sep- 
timo lata. L. Roscius Otho enim tribunus plebis 
legem pertulit, ut equitibus Romanis in theatro qua- 
tuordecim ordines proximi adsignarentur ,#0 ). Quae 
lex ut plebis indignationem maximam movit, ita fir- 
mandae ordinum concordiae haud mediocriter pro- 


159) Cfr. Sali. Catii. 39. 

160) Liv. epit. 99. Cfr. Becker II, 1. p. 280. 

fuit. Quae concordia et Quinto Ciceroni spem fe- 
cisse videtur, fore ut, quum frater consulatum pete- 
ret, equitum centuriae ordinis auctoritatem seque- 
rentur l81 ) , et revera plurimum profecit , ut Cicero 
consul fieret, quem retinendae ordinum concordiae 
omnium studiosissimum fuisse notum est. Neque 
enim solum legem judiciariam Cottae laturo aperte 
favit, sed etiam, consul factus, tumultum plebis ob 
Rosciam legem ortum sedavit, legem agrariam P. 
Servilii Rulli, equitum commodis consulens, et in 
senatu et pro concione dissuasit, communi autem 
metu, Catilinaria conjuratione moto, ad ordinum con- 
cordiam stabiliendam diligentissime usus est. Quo 
quamquam factum est, ut ipse et in consulatu et 
in re Clodiana equites fidelissimos socios haberet, 
tamen id obtinere non potuit, ut qui se consule 
ordinum consensus fuerat, idem postea maneret, ad- 
versantibus et iis, qui populi causa suscepta, atque 
sibi potentiam quaerentes, seuatus equitumque con- 
cordiam dirimere cuperent, et iis, qui nimio studio 
ac pertinacia senatus auctoritatem tuerentur. Pos- 
teaquam enim communis bellorum civilium formido 
sublata est, eaedem, quae inde ab initio discordiarum 
fuerant causae, rursus a nobilitate publicanos dis- 
junxerunt, judicia et provinciae. Erant autem duae 
maxime res 182 ). Primum enim anno sexcentesimo 
nonagesimo tertio, postquam Clodius, sceleris contra 


161) d. petit, cons. 8. 

162) Cfr. Cic. ad Att. I, 16. 17. 18. 11, 1. 

bonam deam accusatus , a corruptis judicibus ab- 
solutus est, senatus decrevit, ut de iis, qui ob ju- 
dicandum pecuniam accepissent, quaereretur. Quae 
res quum vehementer equites offendisset, accessit 
altera provincialis. Asiani enim auctore Caesare 
eodem anno , questi in senatu , se cupiditate pro- 
lapsos nimium magno conduxisse, postulaverunt, ut 
locatio induceretur. Quod, quamquam Cicerone ad- 
jutore usi sunt, qui, quamvis impudens postulatio 
esset, tamen vel jacturam rei publicae faciendam 
esse ordinis retinendi causa censuit, quum a se- 
natu, Catone imprimis adversante, non impetravis- 
sent, prorsus a nobilitate publicani abalienati sunt. 
Tertio autem post anno Caesar consul, cujus rei 
auctor fuerat, eam ad finem perduxit 16 ®). Effecit 
enim, ut tertia pars mercedum equitibus remittere- 
tur,' quo beneficio ita sibi ordinem equestrem ob- 
strinxit, ut postea quoque in bello civili ejus par- 
tibus se applicaret. Contra juvenes nobiles, equi- 
tum centuriis qui continebantur, Pompejum secuti 
sunt; haecque erat delicata illa manus trossulorum, 
quorum facies ferire Caesar milites jussit 164 ). Ne- 
que tamen dictatura potitus, Caesar eadem leni- 
tate atque indulgentia erga, publicanos erat, qua 
antea eos sibi obligaverat, sed satis severis de ve- 
ctigalibus exigendis legibus datis avaritiam eorum 
coercuit. — Post Caesaris necem frustra Cicero 


163) Sueton. Jul. 20. 

164) Plut. Pomp. 69. Caes. 45. 

senatum, equites, populum pristino libertatis amore 
incendere et contra Antonium conjungere studuit, 
ruentibus jam omnibus in servitium. Equites equo 
publico ita agris divisis L. Antonius obstrinxit, ut 
statuam ei equestrem ponerent, in qua inscriptum 
erat: ,, Patrono “ 168 ). Mox Augusto rerum potito, 
quum sub unius imperium ac dominationem res pu- 
blica cecidisset, et judiciariis contentionibus et omni- 
bus partium certaminibus finis factus est. 

Jamque ad finem propositum dissertatio ad- 
ducta est. In qua nonnulla silentio praeterii, ne, 
quae ab aliis satis explicate et accurate disputata 
essent, repeterem, nonnulla paucis percurrere co- 
actus sum, quamvis aliorum cura absoluta esse vi- 
derem, ne filum disputationis abrumperem, multa 
breviter attigi, quamvis uberiorem explicationem sibi 
poscere viderentur, ne fines disputationis constitutos 
excederem et a proposita narratione aberrarem. 
Laboris autem impensi me non poenitebit, si, ubi a 
ceteris, quorum in eadem re cura versata est, dis- 
sensi, causas probabiles attulisse, ubi alios secutus 
sum, haud inepte judicavisse videbor. 


165) Cic. Philipp. VI, 5. VII, 6. 8. 

